sagorsarker/bangla-wikipedia huggingface dataset:
অর্থনৈতিক চক্র

অর্থনৈতিক চক্র (বা ব্যবসায় চক্র or বুম-বাস্ট চক্র) বলতে একটি বাজার অর্থনীতিতে বেশ কয়েক মাস বা বছর ধরে সমষ্টিগত উৎপাদন, বাণিজ্য ও অর্থনৈতিক কার্যকলাপের দীর্ঘ স্থায়ী ক্রমিক উত্থান ও পতনকে বোঝায়। আরো সুনির্দিষ্টভাবে, অর্থনৈতিক চক্র হলো মোট দেশজ উত্পাদনের (জিডিপি) পর্যায়ক্রমিক উর্ধ্বগামীতা এবং নিম্নগামীতা।
দেশজ উৎপাদনের ক্রমান্বয়ী নিম্নগামীতাকে অর্থনৈতিক মন্দা হিসেবে অভিহিত করা হয়। ১৯৩০-এর মার্কিন যুক্তরাষ্ট্রের গভীর ও দীর্ঘস্থায়ী অর্থনৈতিক মন্দা অর্থনীতিবিষয়ক আলোচনার অন্যতম বিষয়। এ সময় মানুষের বেকারত্ব এমন ব্যাপকভাবে বৃদ্ধি পেয়েছিল যা আর কখনো ঘটেনি।
গ্রেশামের বিধি

অর্থনীতিতে গ্রেশামের বিধি হল একটি অর্থ ও মুদ্রাবিষয়ক নীতি। (ইংরেজি Gresham's law)। এই নীতির মূল বিষয় হল, "খারাপ টাকা ভাল টাকাকে বাজার থেকে হটিয়ে দেয়।" ইংরেজ ফিন্যান্সিয়ার স্যার টমাস গ্রেশামের নামে বিধিটির নামকরণ করা হয়েছে। উদাহরণ স্বরূপ, যদি একটি বাজারে দুই ধরনের মুদ্রা প্রচলিত থাকে, এবং আইনত যাদের মূল্যমান সমান, তবে বাহ্যধারনায় একটি মুদ্রা অন্যটির চেয়ে ভাল মুদ্রাটি ক্রমেই বাজার থেকে অদৃশ্য হয়ে যাবে। Henry Dunning Macleod, ১৮৬০ সালে স্যার টমাস গ্রেসাম এর নামে অর্থনীতির এই নিয়মটির নামকরণ করেন। স্যার টমাস গ্রেসাম ছিলেন ১৫১৯ থেকে ১৫৭৯ সাল পর্য়ন্ত টিউডর রাজবংশের শাসনামলে একজন ধনীক ব্যক্তি ছিলেন। তবে এর পূর্বেও আরো অনেকে এই ধারনার অবতারনা করেছিলেন। সর্বপ্রথম এই বিষয়টি উল্লেখ করেন নিকোলাস কোপার্নিকাস। কদাচিৎ কোপার্নিকাস ল’ নামেও পরিচিত।
ভাল মুদ্রা হল সেই মুদ্রা যার পণ্য মূল্য (commodity value অর্থাৎ, যে ধাতু দ্বারা মুদ্রাটি তৈরী তার মূল্য, প্রায়ই নিকেল আথবা তামার মতো মূল্যবান ধাতু দ্বারা মুদ্রা প্রস্তুত করা হত।) এবং প্রকৃত মূল্য ( যা মুদ্রার গায়ে লেখা থাকে) এই দুই মূল্যমানের মধ্যে কোন পার্থক্য নেই বা থাকলেও তা খুব সামান্য।
সুদ

অর্থনীতির পরিভাষায় সুদ হলো অর্থ বা সম্পদ ধার নেয়ার জন্য প্রদান করা "ভাড়া"। ঋণদাতা ঋণপ্রদানের জন্য একটি নির্দিষ্ট হারে এই সুদ ধার্য করে থাকে। মূলত যে পরিমাণ অর্থ ধার দেয়া হয়েছে, তাকে বলা হয় মূল, এবং এই মূল এর যত অংশ একটি নির্দিষ্ট সময়কালের মধ্যে সুদ হিসাবে প্রদান করতে হয়, তাকে সুদের হার বলে।
তাড়াইল উপজেলা

তাড়াইল বাংলাদেশের কিশোরগঞ্জ জেলার অন্তর্গত একটি উপজেলা। ১৪১.৪৬ বর্গ কি.মি এর এই তাড়াইল উপজেলাটি ১৯১৮ সালে প্রতিষ্ঠিত হয়।
উত্তরে নেত্রকোণা জেলার কেন্দুয়া উপজেলা এবং মদন উপজেলা, দক্ষিণে করিমগঞ্জ উপজেলা; পূর্বে ইটনা উপজেলা, পশ্চিমে ময়মনসিংহ জেলার নান্দাইল উপজেলা ও কিশোরগঞ্জ সদর উপজেলা।
১৪১.৪৬ বর্গ কি.মি এলাকার সমন্বয়ে গঠিত তাড়াইল থানা বর্তমানে একটি উপজেলা, এতে ৭টি ইউনিয়ন পরিষদ, ৭৫টি মৌজা, ১০৪টি গ্রাম আছে।
ইউনিয়ন গুলো হচ্ছে:
মোট জনসংখ্যা ১৩৮,৪৮৮ জন; পুরুষ ৫১.৬০%, মহিলা ৪৮.৪০%, মুসলিম ৯৩.৫২%, হিন্দু ৫.৭১%, বৌদ্ধ ০.৩১%, খ্রীস্টান ০.৩২% এবং অন্যান্য ০.১৪%।
গড় সাক্ষরতা ১২.৬০%; পুরুষ ২০.২%, মহিলা ৩.৭%। 
শিক্ষাপ্রতিষ্ঠান: কলেজ ২ টি, উচ্চ বিদ্যালয় ৯টি, গার্লস স্কুল ২টা, জুনিয়র হাই স্কুল ৬টি, মাদ্রাসা ৬টি, সরকারি প্রাথমিক বিদ্যালয় ৪৬টি, কমিউনিটি বিদ্যালয় ২০টি। উল্লেখযোগ্য পুরনো প্রতিষ্ঠান তাড়াইল সরকারি উচ্চ বিদ্যালয় (১৯৪৫)।
ও তাড়াইল উপজেলার সবচেয়ে পুরনো প্রতিষ্ঠান জাওয়ার উচ্চ বিদ্যলয় (১৯০৩)।
যা কিশোরগঞ্জ জেলার ও প্রাচীনতম প্রতিষ্ঠান।
মসজিদ ১৮০টি,মন্দির ৮টি,মাজার ২টি, তার মধ্যে বিশেষ উল্যেখযোগ্য হচ্ছে সেকান্দারনগর মসজিদ, তাড়াইল বাজার বড় মসজিদ।
সাংস্কৃতিক সংগঠন ক্লাব ২টি, স্বেচ্ছাসেবী সংগঠন ২০টি,সিনেমা হল ২টি, সার্কাস পার্টি ১টি,শিক্ষা সংগঠন ১টি, খেলার মাঠ ২১টি।
কৃষি ৪২.৬৯%, মাছ ধরা ২.৫১%,কৃষি মজদুরি ২৮.৪৯%, দিনমজুর ৩.৮৮%, ব্যবসায় ৯.২৩%, চাকরি ২.৪৬%, অন্যান্য ১০.৭৪%।
কৃষকের মাঝে জমির বণ্টন ৪২.১০% ভূমিহীন, ৪১.৬৮% ছোট, ১৪.৭৩% মাঝারী, ১.৪৯% ধনী চাষী।
শস্যাদি: ধান, গম, পাট,সরিষা, খিরা।
বিলুপ্ত বা প্রায় বিলুপ্ত শস্য: তিল,তিসি,আমন ধান (বাউয়া) ও ডালের বিভিন্ন জাত।
আম, কাঁঠাল, লিচু, কুল, কলা ইত্যাদি।
পাকা রাস্তা ৪৫ কি.মি., আধাপাকা ১২ কি.মি. এবং মাটির রাস্তা ২০৯ কি.মি., জলপথ ১১ নটিক্যাল মাইল।
পাল্কি, ঘোড়ার গাড়ি এবং গরুর গাড়ি। এই যানবাহনগুলো এখন প্রায় বিলুপ্ত।
মাছের খামার ২১টি, পোল্ট্রি ৩৩টি, হ্যাচারী ৩১টি।
বরফ কল ৫টি, স’মিল ৩টি, রাইস মিল ১৬টি, ওয়েল্ডিং ৭টি, সাবানের ফ্যাক্টরী ১টি, বেকারী ৩টি।
বাঁশের কাজ ২৫৫, স্বর্ণকার ২৮,কামার ৫৫, কুমোর ৭২,কাঁঠের কাজ ৫০,দর্জি ১৫০।
মোট হাট বাজার ১০টি;তার মধ্যে বিশেষ উল্লেখযোগ্য হাট-বাজার হচ্ছে তাড়াইল,বরুহা ,ভাদেড়া,দামিহা, জাওয়ার,পুরুড়া, তালজাঙ্গা, চিকনী,রাউতি, বানাইল, কাউয়াখালি (ধলা) ; মেলা ৩টি(অষ্টামী মেলা,বারুনি মেলা, রথযাত্রা মেলা)।
ধান, পাট, ও সরিষা, মিষ্টি কুমড়া, কাচা মরিচ
কার্যত গুরুত্বপূর্ণ এন.জি.ও(N.G.O)গুলো হচ্ছে ব্র্যাক, আশা, স্বনির্ভর, ও প্রশিকা।
উপজেলা স্বাস্থ্য কেন্দ্র ১টি, পল্লী স্বাস্থ্য কেন্দ্র ২টি, পরিবার পরিকল্পনা কেন্দ্র ৪টি।
বাসাইল উপজেলা

বাসাইল উপজেলা বাংলাদেশের ঢাকা বিভাগের টাঙ্গাইল জেলার অন্তর্গত একটি উপজেলা।
এই উপজেলার ভৌগোলিক অবস্থান । এর উত্তরে কালিহাতি উপজেলা, দক্ষিণে মির্জাপুর উপজেলা ও দেলদুয়ার উপজেলা, পূর্বে মির্জাপুর উপজেলা ও সখিপুর উপজেলা, পশ্চিমে দেলদুয়ার উপজেলা ও টাঙ্গাইল সদর উপজেলা।
৬টি ইউনিয়ন সমম্বয়ে বাসাইল উপজেলা প্রতিষ্ঠিত। সেগুলি হল:
কাউলজানী, কাঞ্চনপুর, কাশিল, ফুলকী, বাসাইল, হাবলা
দেলদুয়ার উপজেলা

দেলদুয়ার বাংলাদেশের টাঙ্গাইল জেলার অন্তর্গত একটি উপজেলা। 
এই উপজেলার স্থানাঙ্ক । উত্তরে টাঙ্গাইল সদর উপজেলা ও বাসাইল উপজেলা, দক্ষিণে নাগরপুর উপজেলা, পূর্বে মির্জাপুর উপজেলা, পশ্চিমে নাগরপুর উপজেলা ও টাঙ্গাইল সদর উপজেলা।
টাংগাইল-৬ (নাগরপুর-দেলদুয়ার)
দেলদুয়ার উপজেলায় ইউনিয়ান ৮টি। ১। আটিয়া, ২। ডুবাইল, ৩। ফাজিলহাটি, ৪। পাথরাইল, ৫। লাউহাটি, ৬। দেলদুয়ার, ৭। দেউলী এবং ৮। এলাসিন।
দেলদুয়ার উপজেলার কয়েকটি শিক্ষা প্রতিষ্ঠানের তালিকা:-
মির্জাপুর উপজেলা

মির্জাপুর বাংলাদেশের ঢাকা বিভাগের টাঙ্গাইল জেলার অন্তর্গত একটি উপজেলা।
ঢাকা থেকে ৬৮ কিলোমিটার দূরে এবং টাংগাইল সদর থেকে ২৭ কিলোমিটার পূর্ব দিকে এ উপজেলাটির অবস্থান । মির্জাপুর উপজেলার উত্তরে সখিপুর উপজেলা, দক্ষিণে ঢাকা জেলার ধামরাই উপজেলা, পূর্বে গাজীপুর জেলার কালিয়াকৈর উপজেলা, পশ্চিমে দেলদুয়ার উপজেলা। মির্জাপুরকে বলা হয় উত্তরবংগের দরজা। ঢাকা থেকে টাংগাইল এর যে কোন উপজেলায় যাবার একমাত্র রাস্তাটি মির্জাপুরের উপর দিয়ে চলে গেছে। মির্জাপুরের উত্তর পাশ দিয়ে বয়ে গেছে বংশাই নদী এবং দক্ষিণ পাশ দিয়ে বয়ে গেছে লৌহজং নদী।
১৪ টি ইউনিয়ন এবং ১টি পৌরসভা (মির্জাপুর নিয়ে মির্জাপুর উপজেলা গঠিত।
১৯৮২ সালে বাংলাদেশের প্রথম ‘‘উন্নীত থানা’’ হিসেবে তৎকালীন রাষ্ট্রপ্রধান এটি উদ্বোধন করেন।
মির্জাপুর শিক্ষার দিক দিয়ে শুধু টাংগাইল নয় বাংলাদেশের অন্যতম উপজেলা।
এই উপজেলার সাক্ষরতার হার ৯১%ও শিক্ষার হার ৮৭%।
শিক্ষা প্রতিষ্ঠানসমূহ -
কৃষিই এই উপজেলার অর্থনীতির প্রধান চালিকাশক্তি।এই উপজেলায় ধান, পাট, গম ইত্যাদি প্রধান অর্থকরী ফসল। এছাড়াও কুমড়া, আলু, পটল,সরিষা প্রচুর পরিমাণে চাষ করা হয়। 
প্রধান ফল-ফলাদি হচ্ছেআম, কাঁঠাল, কলা, জাম, লিচু,পেয়ারা, তরমুজ, সুপারি, পেঁপে ইত্যাদি। বিলুপ্ত বা বিলুপ্তপ্রায় ফসলাদি হচ্ছে কাউন, খেসারি,ছোলা, আউশ ধান, অড়হর,মাষকলাই। এখানে প্রচুর হাঁস-মুরগি এবং খামার,গরু-ছাগলের খামার, মৎস্য খামার রয়েছে যা কিনা এই উপজেলার অর্থনীতিকে এগিয়ে নিতে ব্যাপক অবদান 
গত দুই দশক ধরে মির্জাপুর উপজেলার গোড়াই ইউনিয়নে বেশ কিছু ভারি শিল্প কারখানা গড়ে উঠেছে। রেখেছে। ব্যবসা বাণিজ্য পরিচালনায় এই উপজেলায় গড়ে উঠেছে অসংখ্য ছোট ও মাঝারি আকারের ক্ষুদ্র শিল্প।
নাগরপুর উপজেলা

নাগরপুর উপজেলা বাংলাদেশের টাঙ্গাইল জেলার অন্তর্গত একটি উপজেলা।
এই উপজেলার ভৌগোলিক স্থানাঙ্ক আয়তন: ২৬৬.৭৭ বর্গ কিমি। অবস্থান: ২৩°৫৮´ থেকে ২৪°১০´ উত্তর অক্ষাংশ এবং ৮৯°৪৬´ থেকে ৯০°০১´ পূর্ব দ্রাঘিমাংশ । এই উপজেলার উত্তরে টাঙ্গাইল সদর উপজেলা ও দেলদুয়ার উপজেলা, দক্ষিণে মানিকগঞ্জ জেলার দৌলতপুর উপজেলা, পূর্বে মির্জাপুর উপজেলা, সাটুরিয়া উপজেলা, ঢাকা জেলার ধামরাই উপজেলা, পশ্চিমে সিরাজগঞ্জ জেলার চৌহালি উপজেলা
নাগরপুর উপজেলায় ইউনিয়ন সর্বমোট ১২টি।
নাগরপুর থানা গঠিত হয় ১৯০৫ সালে এবং থানাকে উপজেলায় রূপান্তর করা হয় ৯ সেপ্টেম্বর ১৯৮৩ সালে।
"জনসংখ্যা" ২৫৮৪৩১; পুরুষ ১২৬৮৮১, মহিলা ১৩১৫৫০। মুসলিম ২৩৯১১৫, হিন্দু ১৯২৯৫, বৌদ্ধ ৮ এবঙ অন্যান্য ১৩ জন ।
"শিক্ষার হার"  ৩৪.৭%; পুরুষ ৪০.০%, মহিলা ২৯.৭%। কলেজ ৩, মাধ্যমিক বিদ্যালয় ৩০, প্রাথমিক বিদ্যালয় ১৫৭, মাদ্রাসা ১৬
"প্রধান কৃষি ফসল" ধান, পাট, গম, সরিষা, আখ।
"বিলুপ্ত বা বিলুপ্তপ্রায় ফসলাদি" তিল, তিসি, কাউন, মিষ্টি আলু, চিনা, কলাই।
"প্রধান ফল-ফলাদি  আম, কাঁঠাল, কলা, পেঁপে, জাম, কুল।"
"কুটিরশিল্প" স্বর্ণশিল্প, মৃৎশিল্প, লৌহশিল্প, কাঠের কাজ।
"জনগোষ্ঠীর আয়ের প্রধান উৎস" কৃষি ৬১.৬৩%, অকৃষি শ্রমিক ৩.২২%, শিল্প ১.০৭%, ব্যবসা ১১.২০%, পরিবহন ও যোগাযোগ ১.৬৬%, চাকরি ১০.৫০%, নির্মাণ ০.৭৪%, ধর্মীয় সেবা ০.২৬%, রেন্ট অ্যান্ড রেমিটেন্স ০.৯৪% এবঙ অন্যান্য ৮.৭৮%।
"পানীয়জলের উৎস" নলকূপ ৯২.৯৭%, পুকুর ০.২২%, ট্যাপ ০.৩৬% এবং অন্যান্য ৬.৪৫%।
"স্বাস্থ্যকেন্দ্র" উপজেলা স্বাস্থ্যকেন্দ্র ১, উপস্বাস্থ্য কেন্দ্র  ৬, পরিবার পরিকল্পনা কেন্দ্র ১২, কমিউনিটি ক্লিনিক ৩৫, প্রাইভেট ক্লিনিক ৬।
"ধর্মীয় প্রতিষ্ঠান"  মসজিদ ২৭৯, মন্দির ৯
"সাংস্কৃতিক প্রতিষ্ঠান" লাইব্রেরি ৫, ক্লাব ২৬, সিনেমা হল ৩, মহিলা সমবায় সমিতি ১৩, খেলার মাঠ ১৪।
নবাবগঞ্জ উপজেলা, ঢাকা

নবাবগঞ্জ বাংলাদেশের ঢাকা জেলার অন্তর্গত একটি ঐতিহ্যবাহী উপজেলা।
নবাবগঞ্জ উপজেলা, এটি ঢাকা জেলার অন্তর্গত একটি উপজেলা। এই উপজেলার উপর দিয়ে বয়ে গেছে ইছামতি নদী, কালিগঙ্গা নদী ও পদ্মা নদী। ঢাকা শহর থেকে ৩৫ কি:মি: দক্ষিণ-পশ্চিমে অবস্থিত নবাবগঞ্জ উপজেলা। এর অবস্থানের স্থানাঙ্ক: ২৩.৬৭° উত্তর অক্ষাংশ - ৯০.১৭° পূর্ব দ্রাঘিমাংশ। উত্তরে মানিকগঞ্জ জেলার সিঙ্গাইর উপজেলা, দক্ষিণে দোহার উপজেলা, পূর্বে কেরানীগঞ্জ উপজেলা, মুন্সীগঞ্জ জেলার সিরাজদিখান উপজেলা ও শ্রীনগর উপজেলা, পশ্চিমে মানিকগঞ্জ জেলার হরিরামপুর উপজেলা ও মানিকগঞ্জ সদর উপজেলা।
১৪টি ইউনিয়নের নাম নিম্নরূপ:
এই উপজেলায় নির্বাচনী এলাকা রয়েছে ০১ টি; (ক) ১৭৪, ঢাকা-১, (উপজেলার মোট ১৪ টি ইউনিয়ন) এবং (খ) , , ()
নবাবগঞ্জের নামকরণ নিয়ে কোন লিখিত ইতিহাস পাওয়া যায় না। তবে প্রচলিত জনশ্রুতি আছে - নবাবী আমলে নবাব ও তাদের অধীনস্থ কর্মচারী এবং সৈন্যরা মুর্শিদাবাদ থেকে নৌপথে নবাবগঞ্জের ইছামতি নদী হয়ে ঢাকা যাতায়াত করতো। তারা ইছামতি তীরবর্তী এই অঞ্চলে তাবু ফেলে বিশ্রাম নিত। এক সময়ে নবাবের কর্মচারীরা খাজনা আদায়ের স্বার্থে এই এলাকায় বসবাস করা আরম্ভ করে। এভাবে ধীরে ধীরে এই এলাকায় জনবসতি বাড়তে থাকে এবং শহর গড়ে ওঠে। ফলশ্রুতিতে নবাবী আমল থেকে এই এলাকাটি নবাবগঞ্জ নামে পরিচিত হয়ে উঠে।
শিক্ষার হার: গড় হার ৫৪.৪%; পুরুষ ৫৬.৪%, মহিলা ৫২.৬%।
শিক্ষা প্রতিষ্ঠান:
কলেজ ৭, মাধ্যমিক বিদ্যালয় ৩৪, প্রাথমিক বিদ্যালয় ১০৯, কমিউনিটি বিদ্যালয় ১৩, মাদ্রাসা ৪। উল্লেখযোগ্য শিক্ষা প্রতিষ্ঠান: তোফাজ্জল হোসেন চৌধুরী কলেজ, শিকারীপাড়া (১৯৯৭), শিকারীপাড়া টি.কে.এম উচ্চ বিদ্যালয় (১৯৩২), নবাবগঞ্জ পাইলট উচ্চ বিদ্যালয় (১৯০৫), বান্দুরা হলিক্রশ হাই স্কুল অ্যান্ড কলেজ (১৯১২), তাশুল্লা উচ্চ বিদ্যালয়, চুড়াইন তারিনী বামা উচ্চ বিদ্যালয় (১৯২৩), আগলা চৌকিঘাটা জনমঙ্গল উচ্চ বিদ্যালয় (১৯৭০), মেলেং উচ্চ বিদ্যালয়, ডিগনারা সরকারি প্রাথমিক বিদ্যালয়, মোল্লা কান্দা সরকারি প্রাথমিক বিদ্যালয়।
ইতিহাস-ঐতিহ্যের বিশাল এক ভাণ্ডার নবাবগঞ্জ উপজেলা। উনিশ শতকেও এখানে জমিদারদের বসতি ছিল। প্রায় ২০০ বছরের ইতিহাসসমৃদ্ধ গ্রাম কলাকোপা-বান্দুরা একসময় ব্যবসা-বাণিজ্যের তীর্থস্থান ছিল। এছাড়াও এখানকার সোনাবাজু বেড়িবাঁধের প্রাকিতিক দৃশ্য রয়েছে চোখ জুড়ানোর মতো। যার প্রাণ ইছামতি নদী। এখানে দেখার অনেক কিছুই আছে। একদিকে স্নিগ্ধ অপরূপ প্রকৃতি অন্য দিকে নানা পুরাণ কাহিনী।
কলাকোপার কোকিলপেয়ারী জমিদার বাড়ির পাশে উকিল বাড়ি। তারপর জমিদার ব্রজেন সাহার ব্রজ নিকেতন (যা এখন জজ বাড়ি নাম ধারণ করেছে)। ব্যবসায়ী রাধানাথ সাহার বাড়ি। শ্রীযুক্ত বাবু লোকনাথ সাহার বাড়ি (যার খ্যাতি মঠবাড়ি বা তেলিবাড়ি নামে)। মধুবাবুর পাইন্না বাড়ি, পোদ্দার বাড়ি এবং কালি বাড়ি। এখানে আরও আছে খেলারাম দাতার বিগ্রহমন্দির, এর থেকে একটু সামনেই আদনান প্যালেস, মহামায়া দেবীর মন্দির। আর একটু দূরের হাসনাবাদে জপমালা রানীর গির্জা।
বারুয়াখালীর জমিদার বাড়ি, মধ্য সোনাবাজু প্রিন্সিপাল বাড়ি থেকে ৩০০ মিটার দুরত্বের ভাঙ্গা নামক স্থানটি অত্যন্ত প্রাকৃতিক সৌন্দর্যমণ্ডিত, এছাড়াও শিকারীপাড়া ও জয়কৃষ্ণপুর এর ৩০০ বছরের পুড়নো জমিদার বাড়ি।
 প্রাকৃতিক ও কৃত্তিম সৌন্দর্যে ভরপুর কৈলাইলের এই স্বল্পবৃহৎ গার্ডেন/পার্ক।
এছাড়াও রয়েছে-
সন্তু লারমা

সন্তু লারমা (জন্ম ১৪ ফেব্রুয়ারি ১৯৪৪) হলেন বাংলাদেশের পার্বত্য চট্টগ্রাম অঞ্চলের ক্ষুদ্র নৃগোষ্ঠীদের একাংশের নেতা। তার পুরো নাম জ্যোতিরিন্দ্র বোধিপ্রিয় লারমা, তবে সন্তু লারমা নামেই তিনি অধিক পরিচিত। তিনি বাংলাদেশের অন্যতম ক্ষুদ্র নৃ-গোষ্ঠী লারমা সম্প্রদায়ের সদস্য।
সন্তু লারমার জন্ম ১৯৪৪ সালের ১৪ ফেব্রুয়ারি রাঙামাটি জেলার মহাপুরম এলাকায়। তার পিতার নাম চিত্তকিশোর চাকমা এবং মাতা সুভাষিণী দেওয়ান। তিনি অষ্টম শ্রেণী পর্যন্ত মহাপুরম জুনিয়র হাই স্কুলে পড়েন। ১৯৫৯ সালে রাঙামাটি সরকারি উচ্চবিদ্যালয় থেকে ম্যাট্রিক পাস করেন। এরপর চট্টগ্রামের স্যার আশুতোষ কলেজ থেকে আই এ এবং কুমিল্লা ভিক্টোরিয়া কলেজ থেকে বি এ পাস করেন। ১৯৬৫ সালে ঢাকা বিশ্ববিদ্যালয় থেকে বাংলায় এম এ পাস করেন।
১৯৬০ সালে কাপ্তাই বাঁধের পানিতে মহাপুরম এলাকা ডুবে যাওয়ায় সন্তু লারমাদের পরিবার খাগড়াছড়ির পানছড়িতে আবাস গড়ে তোলেন। এদিকে বাঁধের প্রকল্প গ্রহণের সময় প্রতিশ্রুত পুনর্বাসন ব্যবস্থা না পাওয়ায় স্থানীয় মানুষের মাঝে ক্ষোভ সৃষ্টি হয়। ১৯৬৩ সালে পার্বত্য চট্টগ্রামকে যে পূর্বে উপজাতি এলাকা ঘোষণা দেয়া হয়েছিল তা বাতিল করা হয়, স্পেশাল স্ট্যাটাস বাতিল করা হয়। এতে অসন্তোষ আরো বাড়ে। এসময় নিজেদের অধিকার আদায়ের জন্য নেতৃত্ব গড়ে তোলার প্রয়োজনীয়তা বোধ করেন সন্তু লারমা। পূর্বে গঠিত পাহাড়ি ছাত্র সমিতির কাজ জোরদার করা হয়। এদিকে ঢাকা বিশ্ববিদ্যালয়ে পড়ার সময় সন্তু লারমা বামপন্থী ছাত্র সংগঠন ছাত্র ইউনিয়নের রাজনীতিতে জড়িত হন। বিশ্ববিদ্যালয়ের পড়াশোনা শেষ করে তিনি খাগড়াছড়ি জেলার মহালছড়ি থানার একটি স্কুলে শিক্ষকতা শুরু করেন। ১৯৬৬ সালে জনগণকে রাজনৈতিকভাবে সচেতন করার জন্য 'পার্বত্য চট্টগ্রাম ওয়েলফেয়ার এসোসিয়েশন' গঠনে তিনি ভূমিকা রাখেন।
১৯৭২ সালে গঠিত পার্বত্য চট্টগ্রাম জনসংহতি সমিতির প্রতিষ্ঠাতা সদস্য ছিলেন সন্তু লারমা। তার ভাই মানবেন্দ্র নারায়ণ লারমা ছিলেন এর সাধারণ সম্পাদক। নিয়মতান্ত্রিকভাবে দাবী আদায় সম্ভব হবে না মনে করে ১৯৭৩ সালে তারা সংগঠনের সামরিক শাখা শান্তি বাহিনী গঠন করেন এবং সশস্ত্র সংগ্রাম করার সিদ্ধান্ত নেন। ১৯৭৫ সালে সন্তু লারমা আত্মগোপনে যান। সেই বছরের ২৬ অক্টোবর তিনি গ্রেপ্তার হন। ১৯৮০ সালে ছাড়া পান। ১৯৮১-তে একবার গ্রেপ্তার হয়ে মুক্ত হওয়ার পর আবার তিনি আত্মগোপন করেন। এদিকে এসময় সংগঠনের মধ্যে অভ্যন্তরীণ কোন্দল সৃষ্টি হয়। প্রাথমিকভাবে সমঝোতা হলেও ১৯৮২ সালে অপর গ্রুপের আক্রমণে নিহত হন মানবেন্দ্র লারমা ও আরো আটজন। সন্তু লারমা দল পুনর্গঠনের কাজ শুরু করেন। তিনি ভারপ্রাপ্ত সভাপতি নির্বাচিত হন। অন্য দলটি পিছু হটতে থাকে, ১৯৮৫ সালের মে মাসে তারা আত্মসমর্পণ করে। সে বছর অনুষ্ঠিত সংগঠনের জাতীয় সম্মেলনে কেন্দ্রীয় কমিটি গঠিত হয়, যার সভাপতি নির্বাচিত হন সন্তু লারমা। সম্মেলনে সিদ্ধান্ত নেয়া হয় সংগ্রামের পাশাপাশি সরকারের সাথে সংলাপের প্রক্রিয়া অব্যাহত রাখা হবে।
সরকারের সাথে বিভিন্ন সময় মোট ২৬টি বৈঠক অনুষ্ঠিত হয়। অবশেষে উভয় পক্ষ কিছুটা নমনীয় হলে ১৯৯৭ সালের ২ ডিসেম্বর পার্বত্য চট্টগ্রাম শান্তি চুক্তি স্বাক্ষরিত হয়।
টাঙ্গাইল সদর উপজেলা

টাঙ্গাইল সদর উপজেলা বাংলাদেশের টাঙ্গাইল জেলার অন্তর্গত একটি প্রশাসনিক এলাকা।
এই উপজেলার স্থানাঙ্ক । এর উত্তরে কালিহাতী উপজেলা, দক্ষিণে দেলদুয়ার উপজেলা ও নাগরপুর উপজেলা পূর্বে বাসাইল উপজেলা, পশ্চিমে সিরাজগঞ্জ জেলার সিরাজগঞ্জ জেলার বেলকুচি উপজেলা ও চৌহালি উপজেলা অবস্থিত।
টাঙ্গাইল জেলার প্রধান পৌর এলাকা টাঙ্গাইল শহর এই উপজেলার অন্তর্গত। এই উপজেলা ১২ টি ইউনিয়ন নিয়ে গঠিত। ইউনিয়ন গুলো হলো - করটিয়া ইউনিয়ন, ঘারিন্দা ইউনিয়ন, গালা ইউনিয়ন, পোড়াবাড়ী ইউনিয়ন, সিলিমপুর ইউনিয়ন , কাকুয়া ইউনিয়ন, কাতুলী ইউনিয়ন,মগড়া ইউনিয়ন , মাহামুদনগর ইউনিয়ন, হুগড়া ইউনিয়ন, দাইন্যা ইউনিয়ন ,বাঘিল ইউনিয়ন
বাহুবল উপজেলা

বাহুবল উপজেলা বাংলাদেশের হবিগঞ্জ জেলার একটি প্রশাসনিক এলাকা।
এই উপজেলার উত্তরে নবীগঞ্জ উপজেলা, দক্ষিণে চুনারুঘাট উপজেলা, পূর্বে মৌলভীবাজার জেলার শ্রীমঙ্গল উপজেলা, পশ্চিমে হবিগঞ্জ সদর উপজেলা।
প্রশাসন বাহুবল থানা গঠিত হয় ১৯২১ সালে। বর্তমানে এটি উপজেলা।
জনশ্রুতি এবং প্রাচীন লোকদের নিকট থেকে প্রাপ্ত তথ্য ও বিভিন্ন সময়ে প্রকাশিত পত্র-পত্রিকা হতে জানা যায় প্রাচীনকালে কুদরত মাল নামক জনৈক পালোয়ান বাহুবল এলাকায় বাস করতেন। মৌলভীবাজার জেলার দক্ষিণ বাগ থেকে পালোয়ান এসেছিলেন কুদরত মালের সঙ্গে মল্ল যুদ্ধ করতে। দুই পালোয়ানের মধ্যে দীর্ঘক্ষণ মল্ল যুদ্ধের পর কুদরত মাল বিজয়ী হয়ে বীর দর্পে বলেছিলেন ‘‘বাহুকা বল দেখ বেটা’’। এ ঘটনাটি একটি প্রবাদ প্রবচনে প্রকাশ করা হয়েছে। ‘‘দক্ষিণ বাগ থেকে আইলো মাল মিরমিরাইয়া চায়, কুদরত মালের ঘুষি খাইয়া গড়াগড়ি যায়’’। কিংবদন্তীর মল্ল যুদ্ধে ‘‘দেখ বাহুকাবল’’ থেকে বাহুবল নাম হয়েছে বলে অনেকে মনে করেন।
আবার, শত বর্ষের প্রাচীন লোকদের মুখ থেকে শুনা যায়, এক কালে অত্র এলাকার লোকজন ছিল খুবই শক্তিশালী ও বীরযোদ্ধা। তখনকার কেউ কোনোরূপ ধারালো অস্ত্র ব্যবহার করত না বা ধারালো অস্ত্রের ব্যবহার ছিল না। মারামারিতে ৩/৪ হাত লম্বা বড় একটি বাঁশের টুকরাই লাঠি হিসাবে ব্যবহার করা হতো। সে বাঁশের লাঠি যার হাত থেকে পরে যেত বা ভেঙে যেত সে হত পরাজিত। তার উপর আর কেউ আঘাত করত না। এছাড়া পাহাড়ের হিংস্র বাঘের সঙ্গে অনেক সময় মানুষের হাতাহাতি যুদ্ধ হত। বাঘের হাত থেকে হরিণ ছিনিয়ে আনতেও লোকজন মোটেও ভয় পেত না। তাই এলাকার নির্ভীক মানুষের সাহসিকতা ও বীরত্বের পরিচয় হিসাবে ‘‘বাহুবল’’ নামের উদ্ভব হয়েছে বলেও ধারণা করা হয়।
ভাদেশ্বর ইউনিয়নের ঢাকা সিলেট রোডের পাশে প্রায় ৪০ ফুট পাহাড়ের উপরে ফয়েজাবাদ হিল মুক্তিযুদ্ধের স্মৃতি সৌধ অবস্থিত।
বাহুবল উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বাহুবল থানার আওতাধীন।
জলাশয় কোরাংগী, খোয়াই ও বরাক নদী উল্লেখযোগ্য।
বাংলা, সিলেটি, হবিগঞ্জী আঞ্চলিক কথ্য ভাষা, এছাড়াও মনিপুরী নৃতাত্ত্বিক গোষ্ঠীর নিজস্ব বিষ্ণুপুরি মনিপুরী 
ঈদুল ফিতর, ঈদুল আজহা, দুর্গাপূজা, পহেলা বৈশাখ, নবান্ন
ফুটবল, ক্রিকেট, ব্যাডমিন্টন, হা-ডু-ডু, গাফলা, লুডু, কেরাম।
২০১১ সালের আদমশুমারী অনুযায়ী ১,৯৭,৯৯৭ জন; এর মধ্যে পুরুষ ৯৮,১০১ জন এবং মহিলা ৯৯,৮৯৬ জন। এ উপজেলায় খাসিয়া, টিপরা, মণিপুরি প্রভৃতি আদিবাসী জনগোষ্ঠীর বসবাস রয়েছে।
বাংদেশের ১৫৩টি চা বাগানের মধ্যে বাহুবল উপজেলায় ৫ টি চা বাগান রয়েছে। এগুলো হচ্ছে রশিদপুর চা-বাগান, কেদারপুর চা বাগান, বৃন্দাবন চা বাগান, ফয়জাবাদ চা বাগান  ও আমতলী চা বাগান।
নবীগঞ্জ উপজেলা

নবীগঞ্জ উপজেলা বাংলাদেশের হবিগঞ্জ জেলার একটি প্রশাসনিক এলাকা।
২৪°২৫´ থেকে ২৪°৪১´ উত্তর অক্ষাংশ এবং ৯১°২৪´ থেকে ৯১°৪০´ পূর্ব দ্রাঘিমাংশে অবস্থিত। এই উপজেলার উত্তরে সুনামগঞ্জ জেলার দিরাই উপজেলা ও জগন্নাথপুর উপজেলা, দক্ষিণে হবিগঞ্জ সদর উপজেলা ও বাহুবল উপজেলা, পূর্বে মৌলভীবাজার জেলার মৌলভীবাজার সদর উপজেলা, শ্রীমঙ্গল উপজেলা ও সিলেট জেলার বালাগঞ্জ উপজেলা, পশ্চিমে বানিয়াচং উপজেলা।
১৭৫৭ খ্রিষ্টাব্দে পলাশী বিপর্যয়ের ৮ বছর পর ১৭৬৫ খ্রিষ্টাব্দে ব্রিটিশ ইস্ট ইন্ডিয়া কোম্পানি বাংলা, বিহার ও উড়িষ্যার দেওয়ানী সনদ লাভ করে। এবছরই সিলেট ব্রিটিশ শাসনের অধীনে আসে। ১৮৮৪ খ্রিষ্টাব্দ পর্যন্ত সিলেট ছিল ঢাকা বিভাগের অধীনে। ১৯০৫ খ্রিষ্টাব্দে বাংলাকে ভাগ করে পূর্ববঙ্গ ও আসাম প্রদেশ সৃষ্টি করা হলে সিলেটকে চট্টগ্রাম বিভাগের অন্তর্ভুক্ত করা হয়। ১৯৪৭ সালের ১৩ই আগস্ট পাকিস্তান প্রতিষ্ঠার পূর্বদিন পর্যন্ত সিলেট আসামের একটি জেলা হিসেবে গণ্য ছিল। অর্থাৎ এই সময়ে নবীগঞ্জ আসাম প্রদেশের একটি জেলা হিসেবে সিলেটের অন্তর্ভুক্ত ছিল। ১৯৪৭ সালের ১৪ই আগস্ট ব্রিটিশের কবল থেকে মুক্ত হয়ে একটি স্বাধীন সার্বভৌম পাকিস্তান কায়েম হলে সিলেট তদানীন্তন পূর্ব পাকিস্তানের একটি জেলায় পরিণত হয়। তখন সিলেটকে পুনরায় চট্টগ্রাম বিভাগের অন্তর্ভুক্ত করা হলে নবীগঞ্জকে চট্টগ্রাম বিভাগে ন্যস্ত করা হয়। ১৯৮৪ সালে সাবেক সেনাশাসক (রাষ্ট্রপতি) হুসেইন মুহাম্মদ এরশাদ প্রশাসনিক বিকেন্দ্রীকরণের অংশ হিসেবে মহকুমাগুলোকে জেলায় পরিণত করলে সিলেট জেলাকে ৪টি জেলায় বিভক্ত করা হয়। যথা- সিলেট, সুনামগঞ্জ, মৌলভীবাজার ও হবিগঞ্জ। ১৯৯৪ সালে তৎকালীন প্রধানমন্ত্রী বেগম খালেদা জিয়া কর্তৃক উপরিউক্ত ৪টি জেলার সমন্বয়ে বাংলাদেশের ৬ষ্ঠ বিভাগ হিসেবে সিলেট বিভাগ ঘোষণা করেন। ১৯৯৫ সালের ১লা আগস্ট আনুষ্ঠানিকভাবে সিলেট বিভাগের কার্যক্রম শুরু হয়।
রাজস্ব জেলা নবীগঞ্জ ও এর আওতাধীন পরগনা সমূহ:
জন উইলস এর আমলে ১০ টি রাজস্ব জেলার মধ্যে নবীগঞ্জ ছিল ১টি অন্যতম রাজস্ব জিলা এবং এর অধীনস্থ ছিল মোট ১৬ টি পরগনা। এগুলো হচ্ছে-
সমতল, হাওড় ও পাহাড় ঘেরা হযরত শাহজালাল (র:)’র সিলেট বিজয়ের প্রথম অভিযানের স্মৃতিবিজড়িত পুণ্যভূমি নবীগঞ্জের নামকরণের ক্ষেত্রে বহুল প্রচলিত জনশ্রুতি মতে, হযরত শাহ নবী বক্স (র:) নামে জনৈক কামিল দরবেশ ইসলামের মহান বাণী প্রচারের উদ্দেশ্যে এ অঞ্চলে আগমন করেন এবং প্রবাহিত শাখা-বরাক নদীর তীরে আস্তানা গাড়েন। তাঁর স্থাপিত আস্তানাকে কেন্দ্র করে লোকসমাগম বাড়তে থাকার ফলে এখানে একটি গঞ্জ বা বাজারের গোড়াপত্তন শুরু হয়। পরবর্তীতে তাঁর নামের সম্মানার্থে এ গঞ্জ বা বাজারের নামকরণ করা হয় নবীগঞ্জ।
নবীগঞ্জ নামকরণের ক্ষেত্রে অন্য একটি ভিন্নমত প্রচলিত আছে, যে ইসলামের নবী মুহাম্মাদ এর প্রতি শ্রদ্ধার নিদর্শন স্বরূপ নবীগঞ্জ নামকরণ করা হয়েছিল।
নবীগঞ্জ উপজেলায় বর্তমানে ১টি পৌরসভা ও ১৩টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম নবীগঞ্জ থানার আওতাধীন।
ঐতিহাসিক ইলিশা খাল, বরাক নদী, বিবিয়ানা নদী, বিজনা নদী, কুশিয়ারা নদী।
বাংলা, নবীগঞ্জী।
ফুটবল, ক্রিকেট, দাবা এবং গাপলা।
গ্রন্থাগার
জনসংখ্যা- ২৮৫০৪০ জন, জনসংখ্যার ঘনত্ব- ৬৪৮।
মাধবপুর উপজেলা

মাধবপুর উপজেলা বাংলাদেশের হবিগঞ্জ জেলার একটি প্রশাসনিক এলাকা। সোনাই নদীর তীরে অবস্থিত মাধবপুর উপজেলাটি মুক্তিযুদ্ধের অন্যতম পীঠস্থান; এখানেই স্বাধীনতা যুদ্ধের সাংগঠনিক কাঠামো সম্পর্কিত প্রথম বৈঠকটি অনুষ্ঠিত হয় এবং এর ফলশ্রুতিতে সমগ্র বাংলাদেশকে ১১টি সেক্টর ও ৩টি ব্রিগেড ফোর্সে বিভক্ত করে সূচিত হয় আনুষ্ঠানিক প্রতিরোধ যুদ্ধের।
সিলেট বিভাগের হবিগঞ্জ জেলা সদর হতে ৪৯ কিলোমিটার দূরত্বে অবস্থিত মাধবপুর উপজেলাটির আয়তন ২৯৫ বর্গ কিলোমিটার। এই উপজেলার উত্তরে হবিগঞ্জ সদর উপজেলা ও লাখাই উপজেলা, দক্ষিণে ব্রাহ্মণবাড়িয়া জেলার ব্রাহ্মণবাড়িয়া সদর উপজেলা ও ভারতের ত্রিপুরা, পূর্বে চুনারুঘাট উপজেলা ও ভারতের ত্রিপুরা, পশ্চিমে ব্রাহ্মণবাড়িয়া জেলার ব্রাহ্মণবাড়িয়া সদর উপজেলা ও নাসিরনগর উপজেলা। মাধবপুর উপজেলার ভৌগোলিক অবস্থান ২৪.১০২৮° উত্তর অক্ষাংশ এবং ৯১.২৯১৭° পূর্ব দ্রাঘিমাংশের মধ্যে। সোনাই ও বোয়ালিয়া - এই উপজেলার প্রধান দুটি নদী।
১৮০৪ সালে প্রথম মাধবপুর থানা প্রতিষ্ঠিত হয় এবং মাধবপুর থানা থেকে ১৯৮৩ সালের ১ আগস্ট তারিখে উপজেলায় উন্নীত হয়।
১৮০৪ সালে মাধবপুর থানা প্রতিষ্ঠিত হয়। তবে এ উপজেলার নামকরণ সম্পর্কে সঠিক তথ্য কোথাও পাওয়া যায়নি। জনশ্রুতি রয়েছে যে, মহাদেব নামে একজন সাধক ছিলেন এবং তাঁর অনেক ভক্তবৃন্দ ছিল। জনগণের ভাষ্যমতে তাঁরই নামে প্রথমে মহাদেবপুর তারপর মহাদেবপুর থেকে মাধবপুর নামকরণ হয়েছে।
তেলিয়াপাড়ার যুদ্ধ -
৪ এপ্রিল, ১৯৭১ বাংলাদেশের স্বাধীনতা যুদ্ধের উধ্বতন সেনা কর্মকর্তারা তেলিয়াপাড়ায় ২য় ইষ্ট বেঙ্গলের সদরদপ্তরে সমবেত হন। চা বাগান পরিবেষ্টিত পাহাড়ী এ অঞ্চলে জেনারেল এম এ জি ওসমানী, লে: কর্ণেল আব্দুর রব, লে: কর্ণেল সালাউদ্দিন মোহাম্মদ রেজা, মেজর কাজী নুরুজ্জামান , মেজর খালেদ মোশাররফ, মেজর নুরুল ইসলাম,
মেজর শাফায়াত জামিল, মেজর মইনুল হোসাইন চৌধুরীসহ অনেকেই সেখানে উপস্থিত ছিলেন সেদিন। সেদিনের সভায় চারজন সিনিয়র অফিসারকে যুদ্ধকালীন কর্মক্ষেত্র ভাগ করে দেয়া হয়; সিলেট-বাহ্মণবাড়ীয়া এলাকায় মেজর শফিউল্লা, কুমিল্লা-নোয়াখালী এলাকায় মেজর খালেদ মোশাররফ, চট্টগ্রাম-পার্বত্য চট্টগ্রাম এলাকায় মেজর জিয়াউর রহমান এবং কুষ্টিয়া-যশোর এলাকায় মেজর আবু ওসমান চৌধুরীকে যুদ্ধ পরিচালনার জন্য দায়িত্ব প্রদান করা হয়। এই সভাতেই মুক্তিবাহিনী সাংগঠনিক ভাবে পরিপুষ্ট হয়ে উঠে এবং জেনারেল এম এ জি ওসমানীর নেতৃত্ব গ্রহণ করা হয়।
মাধবপুর উপজেলাটি সোনাই নদীর তীরে অবস্থিত। এছাড়াও রয়েছে খাসটি নদী, বোয়ালিয়া নদী।
মাধবপুর উপজেলায় বর্তমানে ১টি পৌরসভা ও ১১টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মাধবপুর থানার আওতাধীন।
২০২৩ সালের নির্বাচন অফিসের তথ্যমতে এখানে মোট ভোটার সংখ্যা ২৬৮৩১৫ জন। মাধবপুরে বর্তমান ভোট সংখ্যা ২৬৮৩১৫ জন। পুরুষ ও নারী ভোটার এখানে প্রায় সমান সমান। 
এখানে ইসলাম ও হিন্দু ধর্মের মানুষ বসবাস করে। এছাড়াও এখানে রয়েছে চা-জনগোষ্ঠী ও বাউল সম্প্রদায়।
এখানে শিক্ষার গড় হার ৪০%; পুরুষদের মধ্যে সাক্ষরতার হার ৪২% এবং মহিলাদের মধ্যে ৩৮%।
এখানে রয়েছেঃ
১।মাধবপুর প্রেসক্লাব (প্রতিষ্ঠাকাল ১৯৭৭ খ্রিস্টাব্দ )
২। মাধবপুর উপজেলা প্রেসক্লাব ( প্রতিষ্ঠাকাল ২০২২ খ্রিস্টাব্দ)
৩। জোয়াল ভাঙ্গা প্রেসক্লাব (প্রতিষ্ঠাকাল ২০২৫ খ্রিস্টাব্দ )
হবিগঞ্জ সদর উপজেলা

হবিগঞ্জ সদর উপজেলা বাংলাদেশের হবিগঞ্জ জেলার একটি প্রশাসনিক এলাকা।
হবিগঞ্জ সদর উপজেলার উত্তরে বানিয়াচং উপজেলা ও নবীগঞ্জ উপজেলা, দক্ষিণে চুনারুঘাট উপজেলা ও মাধবপুর উপজেলা, পূর্বে বাহুবল উপজেলা এবং পশ্চিমে লাখাই উপজেলা অবস্থিত।
হবিগঞ্জ সদর উপজেলায় বর্তমানে ১টি পৌরসভা ও ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম হবিগঞ্জ সদর থানার আওতাধীন।
ঐতিহাসিক সুলতানসি হাবেলির প্রতিষ্ঠাতা সৈয়দ সুলতানের অধস্তন পুরুষ সৈয়দ হেদায়েত উল্লাহর পুত্র সৈয়দ হবিব উল্লাহ খোয়াই নদীর তীরে একটি গঞ্জ বা বাজার প্রতিষ্ঠা করেন। তার নামানুসারে হবিবগঞ্জ থেকে কালক্রমে তা হবিগঞ্জে পরিণত হয়।
খোয়াই নদীর তীরে অবস্থিত।
২,৭৫,০৭৪ জন (২০০১ সালের আদমশুমারী অনুযায়ী), পুরুষ ১,৪০,৯৫১ জন, মহিলা ১,৩৪,১২৩ জন, লোক সংখ্যার ঘনত্ব ১০৮৪/ব.কি.মি., মোট ভোটার সংখ্যা ১,৯৬৬২০ পুরুষ ভোটার সংখ্যা ৯৮,২২৬, মহিলা ভোটার সংখ্যা ৯৮,৩৯৪। 
"শিক্ষার হার, শিক্ষা প্রতিষ্ঠান" গড় হার ৪৭.০৪%; পুরুষ ৫১.৩৮%, মহিলা ৪২.৫৪%। মেডিকেল কলেজ ১, কলেজ ৪, প্রাইমারি ট্রেনিং ইনস্টিটিউট ১, কারিগরি কলেজ ১, মাধ্যমিক বিদ্যালয় ২০, প্রাথমিক বিদ্যালয় ১৪৬, কিন্ডার গার্টেন ২, মাদ্রাসা ১৬। 
উল্লেখযোগ্য শিক্ষা প্রতিষ্ঠান:
এই অঞ্চলের জনগোষ্ঠীর "আয়ের প্রধান উৎস" কৃষি ৪৭.১৩%, অকৃষি শ্রমিক ৫.৭২%, ব্যবসা ১৬.৭৯%, পরিবহন ও যোগাযোগ ৪.৭৮%, চাকরি ৮.৭৪%, নির্মাণ ২.১১%, ধর্মীয় সেবা ০.৩৫%, রেন্ট অ্যান্ড রেমিটেন্স ২.২৫% এবং অন্যান্য ১২.১৩%। 
হবিগঞ্জ জেলার অন্যতম দর্শনীয় স্থান: 
হবিগঞ্জ বাজার–শায়েস্তাগঞ্জ–বাল্লা রেলপথ 
উপনবেশিক ব্রিটিশ শাসন আমলে তৎকালীন (অবিভক্ত ব্রিটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় রেলপথে ট্রেন চলাচল শুরু হয়। ব্রিটিশ সরকার ১৯২৮ সালে হবিগঞ্জ বাজার-শায়েস্তাগঞ্জ-বাল্লা রেলপথ নির্মাণ করে গড়ে তুলে অবকাঠামো। ২০০৩ সালে এ লাইনে ট্রেন চলাচল বন্ধ হয়ে যায়।
সূচকীয় বিন্যাস

সূচকীয় বিন্যাস হলো একটি অবিচ্ছিন্ন সম্ভাবনা বিন্যাস। সাধারণত একই গড়-হারে ঘটছে এমন ঘটনাসমূহের মধ্যবর্তী সময়কে এই বিন্যাসে মডেল করা হয়।
সূচকীয় বিন্যাসের সম্ভাবনা ঘনত্ব ফাংশন হল -
যেখানে λ > 0 বিন্যাসটির একটি পরামিতি, সাধারণত সংশ্লিষ্ট হার নির্দেশ করে। বিন্যাস ব্যবধি <nowiki>[0,</nowiki>∞)। দৈব চলক "X" সূচকীয়ভাবে বিন্যস্ত হলে, আমরা লিখি "X" ~ Exponential(λ)।
সূচকীয় বিন্যাসের স্কেল পরামিতি μ = 1/λ।
এর ক্রমযোজিত বিন্যাস ফাংশন হল -
সূচকীয় বিন্যাসের একটি বহুল প্রচলিত বিকল্প বর্ণনায় সম্ভাবনা ঘনত্ব ফাংশনকে প্রকাশ করা হয় এভাবে -
এখানে স্কেল পরামিতি সরাসরি μ = β।
নেলি ফুরটাডো

নেলি কিম ফুরটাডো (জন্ম ডিসেম্বর ২ ১৯৭৮) একজন পর্তুগিজ বংশোদ্ভূত কানাডীয় কণ্ঠশিল্পী, গীতিকার, যন্ত্রশিল্পী ও সঙ্গীত প্রযোজক।
২০০০ সালে হোয়া, নেলি! (Whoa, Nelly!) অ্যালবাম দিয়ে যাত্রা শুরু করেন। এই অ্যালবামের "I'm Like a Bird" গানের জন্য তিনি গ্রামি পুরস্কার জেতেন। মা হওয়ার পর ২০০৩ সালে তিনি ফোকলোর অ্যালবাম প্রকাশ করেন যা বাণিজ্যিকভাবে তেমন সফলতা পায় নি। ২০০৬ সালে তিনি আবার আলোচনার শীর্ষে উঠে আসেন লুজ অ্যালবামের জন্য। এই অ্যালবামের "Promiscuous", "Maneater", "Say It Right" ও "All Good Things (Come to an End)" গানগুলি বিলবোর্ডের শীর্ষে অবস্থান করে। সারাবিশ্বে অ্যালবামটির প্রায় পনের মিলিয়ন কপি বিক্রি হয়।
গানের সাথে বিভিন্ন বাদ্যযন্ত্রে ও শব্দের ব্যবহার নিয়ে তিনি নানা পরীক্ষা নিরীক্ষা করেন। তার গানের ধরন ও গান গাওয়ার ভঙ্গিমা সাধারণের থেকে একটু আলাদা। তার এ বৈচিত্রতা সঙ্গীত অঙ্গনে ভিন্ন স্বাদের জন্ম দিয়েছে ও বিভিন্ন সংস্কৃতিতে প্রভাব ফেলেছে।
নেলির জন্ম হয় ব্রিটিশ কলম্বিয়ার ভিক্টোরিয়া অঞ্চলে। তার পূর্ব-পুরুষ ছিলেন পর্তুগীজ বংশোদ্ভূত। তার পিতা অ্যান্টোনিও জোসে ফুরটাডো এবং মা মারিয়া ম্যানুয়েলা। সোভিয়েত জিমন্যাস্ট নেলি কিম এরা নামানুসারে তার নাম রাখা হয়। বাড়ীতে রোমান ক্যাথলিক হিসেবে বেড়ে ওঠা নেলি জনসম্মুখে তার জীবনের প্রথম গান গেয়েছিলেন একটি চার্চে পর্তুগাল দিবস উপলক্ষে তার মায়ের সাথে দ্বৈত সঙ্গীতের মাধ্যমে। এসময় তার বয়স ছিল চার বছর। নয় বছর বয়সে তিনি বাদ্যযন্ত্র বাজানো শুরু করেন। তিনি এসময় ট্রমবোন, উকেলিলি বাজাতেন। পরে তিনি গিটার এবং কি-বোর্ড বাজানো শিখেন। বারো বছর বয়সে তিনি গান রচনা শুরু করেন এবং টিন-এজার হিসেবে একটি পর্তুগিজ ব্যান্ডের হয়ে মঞ্চ-সঙ্গীতে অংশ নেন।
নেলি তার কাজের পিছনে পরিবারের প্রেরণার কথা উল্লেখ করে থাকেন। তিনি আটটি গ্রীষ্মে তার মায়ের সাথে চেম্বারমেইড হিসেবে কাজ করেন, যিনি ছিলেন ভিক্টোরিয়ার একজন গৃহপরিচারিকা। তিনি বলেন শ্রমিক শ্রেণীর জীবন যাপনের ফলে তিনি তার ক্যারিয়ারকে উতিবাচক দিকে প্রবাহিত করেছেন।
প্রথম যে সঙ্গীতজ্ঞের সাথে নেলির পরিচয় হয় তারা ছিলেন আন্ডারগ্রাউন্ড র‌্যাপার ও ডিস্ক জকি (ডিজে)। ১১ গ্রেডে পরার সময় তিনি টরেন্টোতে বেড়াতে আসেন। এখানে হিপ হপ ব্যান্ড গ্রুপ ক্রেজি চিজ এর সদস্য টালিস নিউকির্ক এর সাথে তার দেখা হয়। ১৯৯৬ সালে তাদের প্রকাশিত অ্যালবাম "জয়েন দ্য র‌্যাঙ্কস" ("Join the Ranks") এর "ওয়েটিং ফর দ্য সিক্রেটস" ("Waitin' 4 the Streets") গানে তিনি কণ্ঠ দেন। ১৯৯৬ সালে মাউন্ট ডগলাস সেকেন্ডারি স্কুল থেকে স্নাতক ডিগ্রি অর্জনের পর তিনি টরোন্টোতে বসবাস করতে শুরু করেন। পরের বছর তিনি নিউকির্কের সাথে নেলস্টার নামে একটি ট্রিপ হপ দল গঠন করেন। শেষ পর্যন্ত নেলি অনুভব করেন ট্রিপ-হপ ধাঁচের সঙ্গীতে তিনি মানানসই নন এবং এই ধারায় তার ব্যক্তিত্বের প্রকাশ ঘটেনি। তিনি মনে করেন এই ধারায় তিনি তার গানের কণ্ঠের ক্ষমতার প্রকাশ করতে পারবেন না। তিনি এই দল ছেড়ে দেন এবং বাড়ীতে ফেরত যাওয়ার পরিকল্পনা করেন।
রাজবাড়ী সদর উপজেলা

রাজবাড়ী সদর উপজেলা বাংলাদেশের রাজবাড়ী জেলার অন্তর্গত একটি উপজেলা। নদীর দক্ষিণ ও পশ্চিমে বিস্তৃত রাজবাড়ী জেলার সদর উপজেলা ঢাকা বিভাগের অন্তর্গত। 
রাজবাড়ী সদর উপজেলার আয়তন ৩১৩ বর্গ কিমি। অবস্থান: ২৩°৩৫´ থেকে ২৩°৪৯´ উত্তর অক্ষাংশ এবং ৮৯°৩৫´ থেকে ৮৯°৪৫´ পূর্ব দ্রাঘিমাংশ। এই উপজেলার উত্তরে পদ্মা নদী, পাবনা জেলার সুজানগর উপজেলা ও বেড়া উপজেলা, দক্ষিণে ফরিদপুর জেলার ফরিদপুর সদর উপজেলা ও মধুখালী উপজেলা, পূর্বে রাজবাড়ী জেলার গোয়ালন্দ উপজেলা ও ফরিদপুর জেলার ফরিদপুর সদর উপজেলা, পশ্চিমে পাংশা উপজেলা ও বালিয়াকান্দি উপজেলা অবস্থিত।
নির্বাচনী এলাকাঃ রাজবাড়ী -১ থানাঃ ০১ টি পৌরসভাঃ ০১টি 
ইউনিয়নঃ ১৪টি
পৌরসভা:
ইউনিয়ন সমূহ:-
শিক্ষা বিষয়ক তথ্য :
শিক্ষার হার 56.1%
পূরুষ শিক্ষার হার 58.1%
মহিলা শিক্ষার হার 55.0%
মহাবিদ্যালয় ০৩টি
কলেজিয়েট স্কুল ০২টি
সরকারী মাধ্যমিক বিদ্যালয় ০২টি
বেসরকারী মাধ্যমিক বিদ্যালয় ২৯টি
বেসরকারী নিম্নমাধ্যমিক বিদ্যালয় ০৮টি
সরকারী প্রাথমিক বিদ্যালয় 135টি
বেসরকারী প্রাথমিক বিদ্যালয় ৪২টি
কমিউনিটি বিদ্যালয় ০৩টি
মাদ্রাসার সংখ্যা
কামিল ০১টি
ফাজিল ০৬টি
দাখিল ১১টি
এবতেদায়ী ০৫টি
হাফিজিয়া ০৬টি 
টেকনিক্যাল স্কুল ও কলেজ :
সরকারী ০১
বেসরকারী ০২টি
ইংলিশ মিডিয়াম স্কুল ০২ টি
কিন্ডার গার্ডেন ০৯টি
মসজিদ ৩৬৩টি
মন্দির ১২৬টি
গির্জা ০২টি
পাবলিক লাইব্রেরী ০১টি
ইসলামিক ফাউন্ডেশন ০১টি
শিল্পকলাএকাডেমী ০১টি
পাংশা উপজেলা

পাংশা উপজেলা ঢাকা বিভাগের অন্তর্গত রাজবাড়ী জেলার একটি উপজেলা।
এই উপজেলার উত্তরে পাবনা জেলার পাবনা সদর উপজেলা ও সুজানগর উপজেলা, দক্ষিণে ঝিনাইদহ জেলার শৈলকুপা উপজেলা, মাগুরা জেলার শ্রীপুর উপজেলা, পূর্বে কালুখালী উপজেলা, পশ্চিমে কুষ্টিয়া জেলার খোকসা উপজেলা ও কুমারখালী উপজেলা।
পাংশা উপজেলায় পৌরসভা ১টি। যথা:
পাংশা উপজেলায় ১০ টি ইউনিয়ন। এগুলো হলো:
এখানকার প্রধান নদ-নদীগুলো হলোঃ
বালিয়াকান্দি উপজেলা

বালিয়াকান্দি বাংলাদেশের ঢাকা বিভাগের রাজবাড়ী জেলার অন্তর্গত একটি উপজেলা।
বালিয়াকান্দি রাজবাড়ী জেলার অন্তর্গত একটি উপজেলা। বালিয়াকান্দির উত্তরে পাংশা উপজেলা, দক্ষিণে ফরিদপুর জেলার মধুখালী উপজেলা, পূর্বে রাজবাড়ী সদর উপজেলা, পশ্চিমে মাগুরা জেলার শ্রীপুর উপজেলা।
ইউনিয়ন সমূহ ৭ টি,
শিক্ষাপ্রতিষ্ঠান সমূহ:
বালিয়াকান্দি সরকারি কলেজ, মীর মোশাররফ হসেন ডিগ্রী কলেজ,জামালপুর ডিগ্রি কলেজ,বহরপুর ডিগ্রি কলেজ ও আরও কিছু কলেজ রয়েছে।
জনগোষ্ঠীর আয়ের প্রধান উৎস কৃষি ৭১.৪%, অকৃষি শ্রমিক ২.২৭%, শিল্প ০.৪৮%, ব্যবসা ১১.৯%, পরিবহন ও যোগাযোগ ৩.২%, চাকরি ৪.৬৮%, নির্মাণ ০.৯%, ধর্মীয় সেবা ০.১৬%, রেন্ট অ্যান্ড রেমিটেন্স ০.২৭% এবং অন্যান্য ৪.৭৪%।
প্রধান কৃষি ফসল ধান, পাট, আখ, তৈলবীজ, খয়ের।
বিলুপ্ত বা বিলুপ্তপ্রায় ফসলাদি কার্পাস, জাফরান।
প্রধান ফল-ফলাদি আম, কাঁঠাল, নারিকেল, কলা।
গোয়ালন্দ উপজেলা

গোয়ালন্দ বাংলাদেশের রাজবাড়ী জেলার অন্তর্গত একটি উপজেলা।
এই উপজেলার অবস্থান । এই উপজেলার উত্তরে পাবনা জেলার বেড়া উপজেলা ও মানিকগঞ্জ জেলার শিবালয় উপজেলা, দক্ষিণে ফরিদপুর সদর উপজেলা ও রাজবাড়ী সদর উপজেলা, পূর্বে মানিকগঞ্জ জেলার শিবালয় উপজেলা ও হরিরামপুর উপজেলা, পশ্চিমে রাজবাড়ী সদর উপজেলা।
পৌরসভা ১টি-
গোয়ালন্দ পৌরসভা
ইউনিয়নসমূহঃ
১৮ শতাব্দীর শেষভাগে কুঁশাহাটা ঘাটে গোয়ালন্দের গোরাপত্তন হয়। দৌলতদিয়া ইউনিয়নের কুঁশাহাট মৌজার পার্শ্বেই বড় গোয়ালন্দ নামের একটি মৌজার সন্ধান পাওয়া যায় যা পাবনা জেলার সীমান সংলগ্ন পদ্মা যমুনার সীমা রেখার কাছাকাছি ।
পদ্মা যমুনার যৌবন জৌলুসের দিনে এক জীঘাংসু প্রকৃতির জলদস্যুর বিচরণ ছিল এ অঞ্চলে। গঞ্জালিশ নামের এ জলদস্যু পদ্মা মেঘনা যমুনায় ডাকাতি করে বেড়াত, যতদূর জানা যায় তার নামানুসারেই গঞ্জালিশ থেকে কালক্রমে গোয়ালন্দ নামের উৎপত্তি । গোয়ালন্দ ঘাটে গ্যাঞ্জেল ঘাট নামক স্থানে অতীতে জাহাজ নোঙ্গর করা হতো। এ পর্যন্ত ১১ বার নদী ভাঙ্গন/চর পড়ার কারণে গোয়ালন্দ ঘাট স্থানান্তরিত করা হয়েছে।
জনসংখ্যাঃ ১,৩৮,২৫৭ জন। ঘনত্বঃ ৭৮৭ জন প্রতিবর্গ কিলোমিটার
৭৫%
গোয়ালন্দের মূল অর্থনীতি কৃষি নির্ভর। এছাড়াও এখানে পোল্ট্রি হ্যাচারী শিল্পের বিকাশ ঘটেছে ৯০ এর দশক থেকে যা অর্থনীতিতে গুরুত্বপূর্ণ অবদান রেখে চলেছে। অনেক মানুষের কর্মসংস্থান হয়েছে এই পোল্ট্রি হ্যাচারি শিল্পে। এখানে ফিড মিল, প্লাস্টিক ফ্যাক্টরি, স্প্রিড মিল সহ কিছু শিল্প গড়ে উঠেছে যা অর্থনীতির গতি বাড়িয়েছে।
গাংনী উপজেলা

গাংনী বাংলাদেশের মেহেরপুর জেলার অন্তর্গত একটি উপজেলা। ১৯৮৪ সালের ২৪ ফেব্রুয়ারি একে উপজেলা হিসেবে ঘোষণা করা হয়।
গাংনী নামের সাথে যুক্ত হয়ে আছে এ অঞ্চলের ভৌগোলিক পরিবেশের পরিচয়। গাংনী পদটিই এখানে প্রধান। নদী বা নদীর মৃতপ্রায় ধারাকে এ এলাকার মানুষ গাং বা গাঙ বলে। অনুমান করা হয় যে, গাঙ্গেয় অববাহিকার এ এলাকায় প্রথম বসতি স্থাপনকারী মানুষেরা অন্যদের বসবাসে উদ্বুদ্ধ করার জন্য ‘এ এলাকায় গাং অর্থাৎ নদী নেই’- এমন ঘোষণা দেয়। ‘গাং নেই’ পরবর্তীকালে হয়ে যায়- ‘গাংনী’। এ এলাকার মানুষেরা নেই বুঝাতে ‘নি’ উচ্চারণ করে। গাংনী নামকরণে ভিন্ন আর একটি যুক্তিও পাওয়া যায়। পশ্চিমে কাজলা নদী এবং পূর্বে মাথাভাঙ্গা নদীর মধ্যবর্তী দোয়ার অঞ্চলে এ থানার অবস্থান। সেই অর্থে এ নদীর প্রধান উৎস গঙ্গা। গঙ্গার কন্যা মনে করার কারণে খরস্রোতা মাথাভাঙ্গাকে একসময় এ এলাকার মানুষ ‘গাংগীনি’ বলে ডাকত। গাংগীনি থেকে গাঙ্গনী বা গাংনী শব্দের উৎপত্তি। গাংনী নামকরণে মুলত এ অঞ্চলের নদী সম্পৃক্ততার পরিচয় ফুটে উঠেছে।
এই উপজেলার উত্তরে কুষ্টিয়া জেলার দৌলতপুর উপজেলা, দক্ষিণে চুয়াডাঙ্গা জেলার আলমডাঙ্গা উপজেলা ও মেহেরপুর সদর উপজেলা, পূর্বে কুষ্টিয়া জেলার দৌলতপুর উপজেলা, চুয়াডাঙ্গা জেলার আলমডাঙ্গা উপজেলা ও কুষ্টিয়া জেলার মিরপুর উপজেলা, পশ্চিমে মেহেরপুর সদর উপজেলা ও ভারতের পশ্চিমবঙ্গ।
উপজেলার মোট আয়তন ৩৪৪.৪৭ বর্গ কিলোমিটার। এটি ১টি থানা, ১টি পৌরসভা (গ শ্রেণীর), ৯টি ইউনিয়ন, ১৩টি মহল্লা, ০৯টি ইউনিয়ন, ১০৩টি মৌজা, ১৪৩ টি গ্রাম নিয়ে গঠিত।
মোট জনসংখ্যা ২,৯৯,৬০৭ জন।পুরুষ ১,৪৮,২৫০ জন ও মহিলাঃ১,৩৭,৯১৯ জন। (সুত্রঃ গাংনী উপজেলা প্রশাসন "২০১৮-০১-৩১")
শিক্ষার হার ৪২.২% (পুরুষ ৪২.৭% ও মহিলাঃ ৪১.৭%)।
গাংনী উপজেলায় ৩টি নদী রয়েছে। নদীগুলো হচ্ছে ভৈরব নদী, হিশনা-ঝাঞ্চা নদী এবং কাজলা নদী।
মুন্সি শেখ জমিরউদ্দিনঃ উপমহাদেশের প্রখ্যাত ইসলাম প্রচারক সমাজ সেবক। রাজনৈতিক ভাবে মুসলমানদের হৃত গৌরব তথা ভারতবর্ষের স্বাধীনতা পুনরুদ্ধারের জন্য ইসলামের গৌরবময় ঐতিহ্যচেতনাপুষ্ট মুসলমান চিন্তানায়কদের সমন্বয়ে গড়ে ওঠা খেলাফত আন্দোলনে মেহেরপুরের গাংনী উপজেলার গাঁড়াডোব নিবাসী বিখ্যাত ইসলামী চিন্তাবিদ মুন্‌শী জমিরউদ্দিন বিদ্যাবিনোদ এ আন্দোলনের একজন সক্রিয় কর্মী ছিলেন। তারঁ সম্পর্কে আর কিছু জানা নাই।
রফিকুর রশীদ:লেখক।
মোহাম্মদ শাহ আলম (ক্রীড়াবিদ) (৫ মে ১৯৫৮ - ২৯ মে ১৯৮৯) হলেন একজন কৃতি বাংলাদেশী ক্রীড়াবিদ। তিনি টানা দু'বার সাফ গেমসে দ্রুততম মানব হওয়ার গৌরব অর্জন করেন। শাহ আলমের জন্ম ১৯৫৮ সালের ৫ মে মেহেরপুর জেলার গাংনী উপজেলার সাহেবনগর গ্রামের এক দরিদ্র কৃষক কবির হোসেনের পরিবারে। ১৯৮৪ সালের বাংলাদেশ গেমসে সেনাবাহিনীর হয়ে ২০০ মিটারে স্বর্ণ এবং ১০০ মিটারে ব্রোঞ্জ জিতলেও পরের বছর থেকে ১৯৮৮ সাল পর্যন্ত টানা চার বছর দ্রুততম মানব হন শাহ আলম। একমাত্র স্প্রিন্টার হিসাবে তিনিই দু'দুবার দক্ষিণ এশিয়ার দ্রুততম মানবের খেতাব অর্জন করেন ১৯৮৫ এবং ১৯৮৭ সালের সাফ গেমসে। ১৯৮৮-এর সিউল অলিম্পিকে বাংলাদেশ দলের প্রতিনিধিত্ব করেন শাহ আলম। ১৯৮৯ সালের ২৯ মে বেইজিং এশিয়াডের জন্য জাতীয় দলের ক্যাম্পে যোগ দিতে মোটরসাইকেলে মেহেরপুর থেকে ঢাকায় ফেরার পথে পাবনার বেড়ার দাড়িয়াপুরে তেলবাহী ট্রাকের ধাক্কায় ছিটকে পড়ে গুরুতর আহত হয়ে সাড়ে চার ঘণ্টা পর শেষ নিঃশ্বাস ত্যাগ করেন তথনকার দেশসেরা অ্যাথলেট মোহাম্মদ শাহ আলম। ক্রীড়া ক্ষেত্রে অনন্য অবদানের স্বীকৃতি স্বরূপ তিনি ১৯৯১ সালে স্বাধীনতা পুরস্কার লাভ করেন।
পত্নীতলা উপজেলা

পত্নীতলা উপজেলা বাংলাদেশের নওগাঁ জেলার অন্তর্গত একটি উপজেলা।
১৭৯৩ সালে পত্নীতলা অবিভক্ত দিনাজপুর জেলার থানা হিসেবে প্রতিষ্ঠিত হয়।
পত্নীতলা থানা ইতিপূর্বে পশ্চিম দিনাজপুর জেলার অন্তর্গত ছিল। ১৯১৮ সালের ১৯ ফেব্রুয়ারি ৭৩৬ জে নং সরকারী প্রজ্ঞাপনের মাধ্যমে পত্নীতলা থানার উত্তর পূর্বাঞ্চল নিয়ে প্রতিষ্ঠিত হয়েছিল ধামইরহাট থানা গঠিত হয়। একই বছর অর্থাৎ ১৯১৯ সালের ২৫ নভেম্বর, ৮৮২৫ এল,এ ডিক্লারেশন মাধ্যমে ভুমি অধিগ্রহণ করে থানা ভবন নির্মাণের কাজ শুরু করা হয়। ১৯৪৭ এর র‌্যাডক্লিফ রোয়েদাদ অনুযায়ী দেশ বিভাগের পর পত্নীতলা থানা বগুড়া জেলার অন্তর্গত হয়। ১৯৪৯ সালে পত্নীতলা থানা রাজশাহী জেলার নওগাঁ মহকুমার সাথে যুক্ত হয়। অবিভক্ত ব্রিটিশ ভারত বর্ষে ওয়ারেন হেস্টিংস এর সময় কালে থানার নাম করন প্রবর্তন হয়। সে সময় পুলিশ স্টেশন কেবল মাত্র অপরাধ দমন কার্যক্রম চালাতো। পরবর্তীতে এর কলেবর বৃদ্ধি করে থানার উন্নয়নমুখী কার্যক্রমের জন্য থানা উন্নয়ন সার্কেল হিসেবে পৃথক ভাবে অফিস স্থাপন করে কার্যক্রম শুরু হয়। থানা উন্নয়ন সার্কেল পরবর্তীকালে মানউন্নীত থানা হিসাবে রূপান্তরিত হয় এবং সর্বশেষ ১৯৮৩ সালে উপজেলা প্রশাসন বিকেন্দ্রীকরণের মাধ্যমে উপজেলা হিসাবে পরিগণিত হয়। মুক্তিযুদ্ধে পত্নীতলা উপজেলার রয়েছে সমৃদ্ধ ইতিহাস। ১৯৭১ সালের ৩০ নভেম্বর উপজেলার নিরমইল ইউনিয়নের হালিমনগর বা হালিমডাঙ্গা নামক স্থানে পাক হানাদার বাহিনী এবং স্থানীয় দোসররা মিলে প্রায় ৫০ জন আদিবাসী এবং স্থানীয় কৃষককে নির্মমভাবে হত্যা করেছিল। সেদিনের সেই ভয়াবহ স্মৃতি ধারণ করে এখনো বেঁচে রয়েছেন গুলু মুরমু। আলিম নগর বধ্যভূমি সংরক্ষণ কিংবা শহীদদের রাষ্ট্রীয়ভাবে এখন পর্যন্ত স্বীকৃতি প্রদান করা হয় নাই। এছাড়াও উপজেলার মল্লিকপুর এবং ডাসনগরেও বধ্যভূমির সন্ধান পাওয়া যায়।
পত্তনীতোলা, পাঠানতোলা কিংবা পাটনীতোলা ক্রমশ রূপান্তরিত হয়ে বর্তমানে পত্নীতলা নামটি সুপ্রতিষ্ঠিত হয়েছে। নাম করনের পিছনে অনেক জনশ্রুতি রয়েছে। কথিত আছে পাঠান রাজত্বকালে বরেন্দ্র এলাকার অনেক পরগণা পাঠান জামিদারদের অধীন ছিল। পাঠান নৃপত্তি বা রাজ কর্মচারীগণ বর্তমান পত্নীতলা বাজারে অবস্থান করে জমি পত্তন দেওয়ার কাজ সমাধা করতেন। পত্তন শব্দ থেকে পত্তনী এবং ক্রমে পত্তনীতোলা বা পাঠানতোলা নামে এতদঞ্চলে অভিহিত হতে থাকে। তাছাড়া কথিত আছে যে,তাহির রাজবংশে জনৈক পূর্ব পুরুষ শ্যযুক্ত কংশ নারায়ন তাহিরপুরের এক মুসলমান জমিদারের নিকট থেকে পরগনা কেড়ে নিয়ে একটি কালি মন্দির পত্তন করে। অপরাপর হিন্দু জমিদার ও এ মন্দিরের নামে জমি পত্তন দিতেন ক্রমে জায়গাটি পত্তনীতোলা নামে পরিচিত হয়। এছাড়া জনশ্রুতি রয়েছে যে, পাঠান শাসন আমলে আত্রাই নদীতে খেয়া পারাপারের জন্য সুদুর বিহারের দার ভাংগা থেকে কিছু সংখ্যাক পাটনী সম্প্রদায়ের লোক এসে বসবাসের জন্য একটি টোল বা মহল্লা স্থাপন করে এবং এলাকার নাম পাটনীটোলা বলে অভিহিত হয়। উলেখ্য যে, পাটনী সম্প্রদায়ের কিছু লোক এখনও আত্রাই নদীতে খেয়া পারাপারের কাজে নিয়োজিত থেকে জীবিকা নির্বাহ করছে। মোট কথা পত্নীতলা উপজেলার নামের মধ্যেই প্রকৃত ইতিহাস লুকিয়ে রয়েছে।
পত্নীতলা উপজেলার এ উপজেলার উত্তরে ধামইরহাট উপজেলা ও ভারতের পশ্চিমবঙ্গ, দক্ষিণে মহাদেবপুর উপজেলা, পূর্বে বদলগাছী উপজেলা, পশ্চিমে সাপাহার উপজেলা ও পোরশা উপজেলা।
ইউনিয়ন সমূহ
১। নজিপুর পৌরসভা (২০১৪)
জনসংখ্যা ২,২৯,৮৮০ জন, পুরুষ ১,১৫,৭৬০ জন, মহিলা ১,১৪,১২০ জন, লোক সংখ্যার ঘনত্ব ৬০৭ (প্রতি বর্গ কিলোমিটার)। মোট ভোটার সংখ্যা : ১,৫১,১১৪ জন, পুরুষ ভোটার সংখ্যা : ৭৪,৮৬০ জন, মহিলা ভোটার সংখ্যা, ৭৬,২৫৪ জন, বাৎসরিক জনসংখ্যা বৃদ্ধির হার, ০১%
এ এলাকাটি বরেন্দ্রভূমির অন্তর্গত কৃষিনিভর এলাকা। কৃষি ব্যবসাই এখানের প্রধান ব্যবসা।
রাণীনগর উপজেলা

রাণীনগর বাংলাদেশের নওগাঁ জেলার অন্তর্গত একটি উপজেলা।
রাণীনগর উপজেলা নওগাঁ জেলার দক্ষিণ-পূর্ব সীমানায় অবস্থিত।রাণীনগর উপজেলার আয়তন ২৫৮.৩৩ বর্গ কিলোমিটার। এ উপজেলার উত্তরে নওগাঁ সদর উপজেলা ও বগুড়া জেলার আদমদীঘি উপজেলা, দক্ষিণে আত্রাই উপজেলা, পূর্বে বগুড়া জেলার নন্দীগ্রাম উপজেলা ও নাটোর জেলার সিংড়া উপজেলা, পশ্চিমে মান্দা উপজেলা।
রাণীনগর থানা, সদর উপজেলার একটি মৌজা নিয়ে গঠিত। সদর-এর আয়তন ০.১ বর্গ কিলোমিটার। এই উপজেলার অন্তর্গত গ্রামের সংখ্যা ১৬৯টি এবং মৌজা ১৯১টি।
ইউনিয়ন সমূহ
রাণীনগর উপজেলার প্রধান নদী ছোট যমুনা, এছাড়া পূর্ব সীমানা দিয়ে বয়ে গেছে ঐতিহ্যবাহী নাগর নদ, রবীন্দ্রনাথ ঠাকুর পতিসর কাঁচারী বাড়ীতে থাকা অবস্থাই যে নদীকে নিয়ে বিশ্বকবি রবীন্দ্রনাথ ঠাকুর "আমাদের ছোট নদী চলে বাঁকে বাঁকে" কবিতাটি লিখেছিলেন।
“রানীনগর” নামকরণ সম্পর্কে প্রচলিত আছে যে, তেরোশ পুকুর আর বারোশ গারির (ছোট পুকুর) অবস্হান ছিল এই অঞ্চলে। এগার’শ - বার’শ শতাব্দীর পাল বংশের পরাক্রমশালী জমিদার খট্রেশ্বর রাজার প্রভাবশালিনী রাণীর সন্মার্থে মৌজার নাম “রানীনগর” আর রাজার নামে নামকরণ হয় “খট্রেশ্বর পরগনা”। ইংরেজ সেটেলমেন্ট রেকর্ডেও এই অঞ্চলের পরগনার নাম “খট্রেশ্বর” এবং মৌজার নাম “রানীনগর” উল্লেখ করা হয়।
আবার অন্য তথ্যমতে, ছাতিয়ানগ্রামের জমিদার কন্যা নাটোরের রাণী ভবানি শংকর যাত্রা বিরতিতে বর্তমান রানীনগর বাজারে বিশ্রাম নিয়েছিলেন, সেই থেকে এর নাম “রানীনগর”।
এটি ১৮৫৬ সালে “রানীনগর” থানা হিসেবে আত্মপ্রকাশ করে, উপজেলাটি প্রতিষ্ঠিত হয় ১৯১৬ খ্রিষ্টাব্দে, এবং উপজেলা হিসেবে স্বীকৃতি পায় ১৯৮৩ সালের ১লা
আগস্ট।
উপজেলার মোট জনসংখ্যা (আদমশুমারি ২০০১ অনুযায়ী)১,৮৪,৯০০ জন, পুরুষ ৯৪,১০০ জন, মহিলা ৯০,৮০০ জন তন্মধ্যে মুসলমান ৮৬.৬%, হিন্দু ১৩% এবং অন্যান্য ০.৪%।
উপজেলার শিক্ষার হার ৪৭.৭%। পুরুষ ৫৩.৬% মহিলা ৪১.৪%। উপজেলায় রয়েছে ৪টি কলেজ, ১৬টি উচ্চ বিদ্যালয়, ৮২টি প্রাথমিক বিদ্যালয়, ১৫টি মাদ্রাসা, বিভিন্ন এনজিও (NGO) কর্তৃক প্রতিষ্ঠিত প্রাথমিক বিদ্যালয় ৮৫ টি, অন্যান্য প্রতিষ্ঠান ১৮টি।
১। জনাব মোঃ আলমগীর কবির এমপি।
২।মরহুম ইস্রাফিল আলম এমপি।
৩। জনাব মো: আনোয়ার হোসেন হেলাল এমপি
মান্দা উপজেলা

মান্দা বাংলাদেশের নওগাঁ জেলার অন্তর্গত একটি উপজেলা। মান্দা বাংলাদেশের নওগাঁ জেলার অন্তর্গত ২য় ঐতিহ্যবাহী উপজেলা। এটি নওগাঁ সদর উপজেলা ও রাজশাহীর বাগমারা উপজেলার মাঝখানে অবস্থিত
৪১৩.৯৭ বর্গ কি.মি. আয়তন বিশিষ্ট মান্দা উপজেলার উত্তরে মহাদেবপুর উপজেলা, দক্ষিণে রাজশাহী জেলার বাগমারা উপজেলা ও মোহনপুর উপজেলা পূর্বে নওগাঁ সদর উপজেলা, পশ্চিমে নিয়ামতপুর উপজেলা।
মান্দা উপজেলায় মোট ১৪ টি ইউনিয়ন ,২৯৯ টি মৌজা ও ২৮৬ টি গ্রাম রয়েছে।
ইউনিয়ন গুলো হলঃ
‘মান্দা’ নামীয় কোন নির্দিষ্ট গ্রাম বা মৌজা না থাকলেও এ নামটি এখানকার কিংবদন্তিতে এক অন্যন্য স্থান জুড়ে আছে। প্রবাদ আছে যে, হিন্দু প্রধান বর্তমানের কসবা মান্দায় (নামান্তরে ঠাকুরমান্দা) যে রঘুনাথ মন্দির আছে, তার সেবাইত ছিলেন জনৈক “মানদাদেবী” এবং পুজারী ছিলেন জনৈক রঘুনাথ। এখানে বহু অলৌকিক ঘটনা ঘটে। এই মানোদা দেবীর কৃপা তথা সেবা লাভের আশায় সমবেত ভক্তগণের ভক্তি ভাবেদেয়া নামে এলাকার নাম হয় (মান্‌দা বা মান্দা)।
জনসংখ্যা -৪,০০,৭৮৬ জন ,
পুরুষ -২,০৪,৪০১ জন ,
মহিলা- ১,৯৬,৩৮৫ জন ।
মান্দার অর্থনীতি প্রধানত কৃষি নির্ভর।
পাকারাস্তা-২৩১.০০ কিঃ মিঃ, অর্ধপাকারাস্তা-৩৫.০০ কিঃ মিঃ, কাঁচারাস্তা-৪৭২০.০০ কিঃ মিঃ।
নওগাঁ সদর উপজেলা

নওগাঁ সদর উপজেলা বাংলাদেশের নওগাঁ জেলার অন্তর্গত একটি উপজেলা।
নওগাঁ সদর উপজেলার উত্তরে বদলগাছী উপজেলা ও মহাদেবপুর উপজেলা, দক্ষিণে রাণীনগর উপজেলা ও মান্দা উপজেলা, পূর্বে বগুড়া জেলার আদমদিঘী উপজেলা ও জয়পুরহাট জেলার আক্কেলপুর উপজেলা, পশ্চিমে মহাদেবপুর উপজেলা ও মান্দা উপজেলা।
নওগাঁ সদর উপজেলার আয়তন ২৭৫.৭৩ বর্গ কিলোমিটার এবং পৌরসভা এলাকার আয়তন ৫৭.০৩ বর্গ কিলোমিটার।
অবিভক্ত ভারতে ব্রিটিশ শাসনের সময়ে আজকের উপজেলাকে থানা হিসাবে অভিহিত করা হয় । সে সময়ে থানা মূলতঃ অপরাধ দমনের জন্য পুলিশী কার্যক্রমের মধ্যে সীমাবদ্ধ ছিল। যখন থানায় উন্নয়ন কর্মকাণ্ডের ব্যাপক প্রসার হয়, তখন তাকে উন্নয়ন সার্কেল হিসেবে অভিহিত করা হয় । এই উন্নয়ন সার্কেলকে পরবর্তীতে প্রথমে মনোনীত থানা এবং সর্বশেষ উপজেলা হিসেবে নামকরণ করা হয় । নওগাঁ সদর উপজেলা ১৯৪৯ সালে থানা, ১৯৬০ সালে থানা উন্নয়ন সার্কেল এবং ১৯৮৪ সালের ১ মার্চ উপজেলায় পরিণত হয় । এটি নওগাঁ জেলার ২য় বৃহত্তম উপজেলা ।
রাজধানী ঢাকা থেকে উপজেলা সদরের দূরত্ব ২৬০ কিলোমিটার এবং রাজশাহী বিভাগীয় সদর দপ্তর থেকে দূরত্ব ৮০ কিলোমিটার । এই জনপদের নাম নওগাঁ কেন হয়েছিল সে প্রশ্নে প্রচলিত মত এই যে, সন্নিহিত নয়টি চক বা জনবসতির সমন্বয়ে গঠিত 'নওগাঁ’ কালক্রমে পরিবর্তিত হয়ে ' নওগাঁ’ নাম ধারণ করেছে । নওগাঁ বাসীর অনেকেই সংখ্যা উচ্চরণের ক্ষেত্রে নয়কে বলেন 'নও’ বা 'লও’ নওগাঁ সদর উপজেলা মোট ২৩৬ টি মৌজা নিয়ে গঠিত । এর মধ্যে ৩৬ টি মৌজা পৌরসভার অন্তর্ভুক্ত ।
২০০১ সালের আদমশুমারি অনুযায়ী নওগাঁ সদর উপজেলার মোট জনসংখ্যা ৩৪৮,৯৪০। এর মধ্যে ৫১.৫৮ শতাংশ পুরুষ এবং ৪৮.৪২ শতাংশ মহিলা। উপজেলার শিক্ষার হার ৩৪.৫ শতাংশ, যেখানে বাংলাদেশের গড় শিক্ষার হার ৩২.৪ শতাংশ। নওগাঁ শহরবাসীদের মধ্য শিক্ষার হার ৪৮.৫ শতাংশ।
নওগাঁ সদর উপজেলায় ১২টি ইউনিয়ন/ওয়ার্ড, ২৯৮টি মৌজা/মহল্লা এবং ২১৪টি গ্রাম রয়েছে।
পৌরসভা
ইউনিয়ন সমূহ
১৮৮৪ সালে প্রতিষ্ঠিত হয় নওগাঁ কেডি সরকারি উচ্চ বিদ্যালয়।
নওগাঁ জেলার প্রথম সরকারি সাহায্যে প্রাপ্ত, এ্যাংলো ভরনাকুলার স্কুল দুবলহাটি জমিদারের আনুকূল্যে ১৮৬৪ সালে দুবলহাটিতে স্থাপিত হয়। পরে এই বিদ্যালয়টি ক্রমোন্নতি লাভ করে ১৯০০ সালে রাজা হরনাথ হাই স্কুল নামে জেলার ২য় হাই স্কুল হিসাবে খ্যাতি লাভ করে।
১৯১৪ সালে চকাতিথা হাইস্কুল ও চাকলা হাইস্কুল স্থাপিত হয়। পরবর্তীতে ১৯২১ সালে নওগাঁ সদর উপজেলার কীর্তিপুর ইউনিয়নে প্রতিষ্ঠিত হয় কীর্তিপুর বহুমুখী উচ্চ বিদ্যালয়।
নিয়ামতপুর উপজেলা

নিয়ামতপুর বাংলাদেশের নওগাঁ জেলার অন্তর্গত একটি উপজেলা।
এ উপজেলার উত্তরে পোরশা উপজেলা, দক্ষিণে রাজশাহী জেলার তানোর উপজেলা ও চাঁপাইনবাবগঞ্জ জেলার নাচোল উপজেলা পূর্বে মান্দা উপজেলা ও মহাদেবপুর উপজেলা, পশ্চিমে গোমস্তাপুর উপজেলা ও নাচোল উপজেলা।
এই উপজেলার ইউনিয়ন সমূহ হচ্ছে - 
গৌড় বাংলার রাজধানী থাকাকালীন সময়ে সেখানে মহামারি দেখা দিলে সেই এলাকা হতে বহু লোক ভীত সন্ত্রস্ত হয়ে বিভিন্ন দিকে পালিয়ে যায়। সেই সময় একটি পরিবার বর্তমানে নিয়ামতপুর উপজেলার নিয়ামতপুর গ্রামে এসে বসবাস আরম্ভ করে । তখন এই স্থানের নাম ছিল হোকমাডাংগা । কথিত আছে যে, জনৈক ধর্মপ্রাণ দরবেশ ব্যক্তি এই হোকমাডাংগায় আগমণ করলে নিয়ামতপুরের আদিপুরুষগণ নজর নিয়ামত ও বিভিন্ন খাদ্য সামগ্রী তার সন্মার্থে তৌহফা হিসেবে পেশ করেন। ভোগের রসনা সামগ্রী দেখে তিনি অত্যন্ত খুশি হন এবং বলেন যে, যেখানে আল্লাহ পাক এত নিয়ামত দান করেছেন সেই স্থানের নাম সুন্দর হওয়া দরকার। তাই তিনি হোকমাডাংগার পরিবর্তে স্থানটির নাম করণ করেন নিয়ামতপুর।
ধান নিয়ামতপুরের প্রধান ফসল। ধান চাষের উপর নির্ভর করে এখানকার অর্থনীতি। নওগাঁ জেলার ধানের র্শীষ বাজার ও রয়েছে নিয়ামতপুর থানার ছাতড়া বাজারে।
রামগড় উপজেলা

রামগড় বাংলাদেশের খাগড়াছড়ি জেলার অন্তর্গত একটি উপজেলা।
রামগড় উপজেলার উত্তরে ভারতের ত্রিপুরা ও মাটিরাঙ্গা উপজেলা, দক্ষিণে মানিকছড়ি উপজেলা ও লক্ষ্মীছড়ি উপজেলা, পূর্বে মহালছড়ি উপজেলা, পশ্চিমে চট্টগ্রাম জেলার ফটিকছড়ি উপজেলা।
রামগড় উপজেলায় বর্তমানে ১টি পৌরসভা ও ২টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রামগড় থানার আওতাধীন।
ব্রিটিশ শাসনামলে ফেনী নদী বিধৌত রামগড় ১৯২০ সালে মহকুমা হয়। ১৯৪৭ সন পরবর্তী পাকিস্তান আমলে মহকুমা "রামগড়" হতে "খাগড়াছড়িতে" স্থানান্তরিত হয়। ১৯৮৪ সনে খাগড়াছড়ি জেলায় রূপান্তরিত হলে এটি খাগড়াছড়ির একটি উপজেলায় রূপান্তরিত হয়৷
২০১১ সালের পরিসংখ্যান অনুযায়ী মোট জনসংখ্যা ৭১,৬৭৭। জনসংখ্যার ঘনত্ব: ২৫০/বর্গ কি:মি:(৬৪০/বর্গ মাইল)
২০২২ সালের পরিসংখ্যান অনুযায়ী রামগড় উপজেলা উপজেলার জনসংখ্যা ৬০,৭৩৪ জন। এর মধ্যে পুরুষ ৩০,১৩১ জন এবং মহিলা ৩০,৬০৩ জন। মোট জনসংখ্যার ৬৫.৪৮% মুসলিম, ১৯.১৬% হিন্দু, ১৪.৬৩% বৌদ্ধ এবং ০.৪১% খ্রিস্টান ও অন্যান্য ধর্মাবলম্বী রয়েছে। এ উপজেলায় প্রধানত বাঙালি, ত্রিপুরা,চাকমা এবং মারমা লোকজন বসববাস করে।
সরকারী ডিগ্রী কলেজের সংখ্যা - ০১টি। 
সরকারী উচ্চ বিদ্যালয়ের সংখ্যা - ০১টি।
বালিকা উচ্চ বিদ্যালয়ের সংখ্যা - ০১টি।
আলীম মদ্রাসা - ০১টি।
মাধ্যমিক বিদ্যালয়ের সংখ্যা -৩ টি।
সরকারী প্রাথমিক বিদ্যালয় -৪ টি।
বে-সরকারী প্রাথমিক বিদ্যালয় - টি।
নূরানী মাদ্রাসা -০৫টি।
কিন্ডারগার্টেন - ০১টি।
শিক্ষার হার. - ৪৬.৩৯%।
উন্নয়নশীল অর্থনীতি। মূলতঃ কৃষি নির্ভর। এ ছাড়া প্রবাসীদের পঠানো রেমিটেন্স ও স্থানীয় ব্যবসা এ অঞ্চলের অর্থনীতির মূল চালিকাশক্তি!
উপজেলা পরিষদের চেয়ারম্যান বিশ্ব প্রদিপ কার্বারি।(২০১৮-)
পৌর মেয়রঃ ১/কাজি শাহজান রিপন।
২/মোঃ রফিকুল আলম কামাল।(২০২১-)
১নং রামগড় ইউনিয়নঃ শাহ আলম মজুমদার(২০০৮-)
২নং পাতাছড়া ইউনিয়নঃ কাজি নুরুল আলমগীর।(২০২২-)
মহালছড়ি উপজেলা

মহালছড়ি বাংলাদেশের খাগড়াছড়ি জেলার অন্তর্গত একটি উপজেলা।
মহালছড়ি উপজেলার উত্তরে খাগড়াছড়ি সদর উপজেলা, দক্ষিণে রাঙ্গামাটি জেলার নানিয়ারচর উপজেলা ও লক্ষ্মীছড়ি উপজেলা, পূর্বে রাঙ্গামাটি জেলার লংগদু উপজেলা ও নানিয়ারচর উপজেলা, পশ্চিমে মাটিরাঙ্গা উপজেলা ও গুইমারা উপজেলা।
মহালছড়ি উপজেলায় বর্তমানে ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মহালছড়ি থানার আওতাধীন।
খাগড়ছড়ি পার্বত্য জেলার প্রাচীন থানা মহালছড়ি।১৯০৬ খ্রিঃ থানা হিসাবে মহালছড়ির কার্যক্রম শুরু।মহালছড়ি থানার নামকরণ সম্পর্কে স্থানীয়ভাবে দুটি অভিমত রয়েছে।
প্রথমটি হলো:অতীতে ত্রিপুরা রাজন্যবর্গের রাজত্বকালে এ অঞ্চলের রাজস্ব আদায়ের জন্য একটি মহাল স্থাপিত হয়েছিল।ত্রিপুরা ভাষায় রাজস্ব আদায়ের অফিসকে মহাল বলা হয়। এ মহাল থেকে মহালছড়ি নামের উৎপত্তি।
দ্বিতীয়টি হলোঃ এ অঞ্চলের ছড়া ও ঝর্ণাগুলোতে এক সময় প্রচুর "মাল" মাছ পাওয়া যেতো।এ মাল মাছের প্রাচুর্য থেকে মহালছড়ি নামের উৎপত্তি।৫টি ইউনিয়ন,১৩টি মৌজা এবং ১১০টি গ্রাম(প্রায়)নিয়ে বর্তমানে মহালছড়ি একটি উপজেলা।মহালছড়ি বাজার এ উপজেলার প্রধান বাণিজ্যিক কেন্দ্র।
২২°৫২' ও ২৩°০৩' উত্তর অক্ষাংশে এবং ৯১°৫৬' ও ৯২°০০' পূর্ব দ্রাঘিমাংশের মধ্যে মহালছড়ি উপজেলার অবস্থান ।উত্তরে খাগড়াছড়ি সদর,দক্ষিণে লক্ষিছড়ি ও নানিয়ারচর থানা,পূর্বে লংগদু থানা,পশ্চিমে রামগড় ও মাটিরাঙ্গা থানা।
২০২২ সালের পরিসংখ্যান অনুযায়ী মহালছড়ি উপজেলা উপজেলার জনসংখ্যা ৪৯,০৭৬ জন। এর মধ্যে পুরুষ ২৪,৭০৪ জন এবং মহিলা ২৪,৩৭২ জন। মোট জনসংখ্যার ৩০.৯৪% মুসলিম, ৬.৯৩% হিন্দু, ৬১.৬৭% বৌদ্ধ এবং ০.৪১% খ্রিস্টান ও অন্যান্য ধর্মাবলম্বী রয়েছে। এ উপজেলায় প্রধানত বাঙালি, চাকমা, মারমা ও ত্রিপুরা লোকজন বসববাস করে।
মানিকছড়ি উপজেলা

মানিকছড়ি বাংলাদেশের খাগড়াছড়ি জেলার অন্তর্গত একটি উপজেলা।
মানিকছড়ি উপজেলার আয়তন ১৬৮.৩৫ বর্গ কিলোমিটার। এটি আয়তনের দিক থেকে খাগড়াছড়ি জেলার সবচেয়ে ছোট উপজেলা।এ উপজেলার উত্তরে রামগড় উপজেলা, দক্ষিণে ও পশ্চিমে চট্টগ্রাম জেলার ফটিকছড়ি উপজেলা, পূর্বে লক্ষ্মীছড়ি উপজেলা।
মানিকছড়ি উপজেলায় বর্তমানে ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মানিকছড়ি থানার আওতাধীন।
২০২২ সালের পরিসংখ্যান অনুযায়ী মানিকছড়ি উপজেলা উপজেলার জনসংখ্যা ৭৭,০২৫ জন। এর মধ্যে পুরুষ ৩৭,৬৫৩ জন এবং মহিলা ৩৯,৩৬১ জন। মোট জনসংখ্যার ৬৮.০১% মুসলিম, ১০.১৫% হিন্দু, ২১.৫০% বৌদ্ধ এবং ০.২৯% খ্রিস্টান ও অন্যান্য ধর্মাবলম্বী রয়েছে। এ উপজেলায় প্রধানত বাঙালি, ত্রিপুরা,চাকমা এবং মারমা লোকজন বসববাস করে।
জুম চাষ হলো অর্থনীতির প্রধান উৎস,
এই ছাড়াও
এখানে তেমন কোন উল্ল্যেখযোগ্য শিল্প প্রতিষ্ঠান নেই।
পানছড়ি উপজেলা

পানছড়ি উপজেলা বাংলাদেশের খাগড়াছড়ি পার্বত্য জেলার একটি প্রশাসনিক এলাকা।
খাগড়াছড়ি পার্বত্য জেলার উত্তর সীমানায় চেঙ্গী নদীর তীরে পানছড়ি উপজেলার অবস্থান। ২৩৹ ১২’ থেকে ২৩৹ ২৮’ উত্তর অক্ষাংশ এবং ৯১৹ ৫০’ থেকে ৯২৹ ০০’ পূর্ব দ্রাঘিমাংশের মধ্যবর্তী স্থানে এ উপজেলাটি অবস্থিত। এ উপজেলার উত্তরে ভারতের ত্রিপুরা, দক্ষিণে খাগড়াছড়ি সদর উপজেলা, পূর্বে দীঘিনালা উপজেলা, পশ্চিমে মাটিরাঙ্গা উপজেলা।
পানছড়ি-র রয়েছে সু-প্রাচীন ইতিহাস। মোঘল আমলেও পার্বত্য চট্টগ্রামে বসবাসের নিদর্শন খুজে পাওয়া যায়। ১৯৭৬ সালের ১ লা অক্টোবর পানছড়ি থানা হিসেবে স্বীকৃতি লাভ করে। জন সাধারণের বিশ্বাস, পান পাতার নাম অনুসারে এই নামকরণ হয়েছে।
পানছড়ি উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম পানছড়ি থানার আওতাধীন।
২০২২ সালের পরিসংখ্যান অনুযায়ী পানছড়ি উপজেলা উপজেলার জনসংখ্যা ৬৮,৬৭৩ জন। এর মধ্যে পুরুষ ৩৪,২৭৮ জন এবং মহিলা ৩৪,৩৯৫ জন। মোট জনসংখ্যার ৩০.৭৮% মুসলিম, ২১.৪৬% হিন্দু, ৪৭.২৫% বৌদ্ধ এবং ০.৫০% খ্রিস্টান ও অন্যান্য ধর্মাবলম্বী রয়েছে।এ উপজেলায় প্রধানত বাঙালি, চাকমা বসববাস করে।
খাগড়াছড়ি জেলা সদর হতে ২৫ কি.মি. দূরে অবস্থিত এই উপজেলাটিতে বাস, সি এন জি অটোরিকশা, মাহিন্দ্রা, মটরসাইকেল যোগে যাতায়াত করা যায়। রাজধানী ঢাকা থেকে বাসে সরাসরি যাতায়াত করা যায়।